khuafo family community: Laitlang Khua Lak Ah Khua Thar Bik\nkorea darama zoh aduh caah\nKung Fu Rak Zoh te!\nThat's good movies\nLaitlang Khua Lak Ah Khua Thar Bik\nChin ramkulh, Thantlang pengkulh chung i a ummi Khua pakhat nih Feb. 22, 2011 ah an tlakmi Khua cu Laitlang chung khua vialte lak ah khua thar bik a si men lai tiah zumh a si. Cu khua cu Tluangram in an tlakmi khua a si i cu khua ah cun inn 53 khua an sa. "Hi bantuk in khua thar kan tlak tikah kan thinlung hi phun dangte in a um. Thingkung ramkung hau in khua a si bal lonak hmun ah khua kan vun ser tikah hin hlan lio kan pupa hna nih khua an rak tlakning kha a thar in kan vun tep ve. Pupa dawtnak zong ruahtthan lo awk a ttha lo tiah", min langhter a duh lomi khua chung upa pakhat nih globalchin sin ah a chim. Kan inn kan lo hi bawk bantuk in kan tom chommi lawngte an si. Khua thar tlak kan ti cu a zei paoh a thar in tuah a si tikah a chung i a ummi khuami vialte kan ba ngaingai. Sihmanhsehlaw inn khat le inn khat, pakhat le pakhat kan thilrit kan i chawnnak thawng in kan khua cu hmai lei ah a tthancho chin lengmang ko lai tiah a chim chih.\nWritten by rhhcung\nA chuak zau lai!\nTawk pi nih a nu le pa, Kawi biak lungdonh lio video\nkhun le muannu lam lio\nKhuafo family community(KFC) cu September, 19,2010 in rak thawk le dirh asi i zum tu kan dih lak/ ram chung um he ram leng um he kan thlacamnak kan Biak i a nung mi Pathian nih a kan ngeih piak i buai bainak le hna hnawnhnak zei hmanh um loin tein ni hin tiang tluang tein kan kal khawh caah Pathian kan thangthat.Hi ban tuk in zum tu kan dih lak nih thla cam hi tang ko hna usih law KFC hi hmai lei ah cun a tha hnem mi Khua chungah remnak, deihnak le rualremnak a chuah ter khawh nak ding caah.\nPathian nih kan tuannak le kan tuak tan mi cungah hin a hlei in thlawchuah a pek tawn caah KFC caah kum dang bantuk in kan thawh tawn mi ning khan kan kal rih lai i kan thawh lai tiah bia chahnak ngei asi i lungtho tein le lawm te cio in Ram thumnak( US, Austrilia le Newzealand lei in bia tak deuh in thawh khawh le tha pek khawh kan i zuam hna lai ti kha Bawi khrih min in kan in nawl hna.\nA thawnh caan cu January 2012 in asi lai i a zah cu $20.00 thla khat ah asi lai. Mah hi Family le Single zong ai khat lai. Malaysia um mi kan hawi dawt hna cu a tu hi an thawh pah cang ti thawng kan theih i kan i lawm tuk a mah bel te cu Malay caah cun a ret kan khiak lo i an mah le upa nih an khiah ning paoh khan asi ko lai.\nThawhnak ding le phaisa kengtu ding hna cu: USA ah Pu Chan Hmun Thawng\nAustrilia...Pu Siang Hlei Thang le\nNewzealand...Pu Bual Khar hna an si lai i zaangfahnak tein a rawk tuk cang mi kan khua te kha tun ter than le a hring mi khua ah kan ser than lai.Khua thancho ter tu dingah kan dih lak in rian kan ngei cio i kan bia pi dih cio.\nCun KFC a dirnak in kum 5 a kal hrawngah Megazin chuah khawh kan i zuam lai i mah chungah ca tial le ruahnak nan ngeih mi cio zong tial khawh asi lai caah i ruat chung cio uh. Cu chungah kan tial bik cem ding mi cu kan kal tak mi khua chungah kan tuah khawh mi tete hna an um i tial awk le langh ter awk an that ah cun thil dawh ngai asi hnga, a hlei in KFC a daw i ruahnak le chawva in tha a pe mi nan dih lak hrelh loin nan min le thawh zah zong langh ter khawh kan in zuam hna lai. Mah hi KFC hi Pathian nih dir kamh peng seh law dong lo in thangcho ter kan i zuam hna lai.\nNan dih lak cungah Pathian nih deihnak in pe ko hna seh.\nNAN CUNGAH PATHIAN DAWTNAK UM KO SEH\n*Aaron Tawk Al*\nColonel Van Kulh Tuanbia (BGM, BAR)\nChinmi nih kan ngeihmi pasal ttha lakah pasal ttha a simi Colonel Van Kulh nih March 11. 2012 ah vawleicung nunnak in a kan kal tak cang tiah kan theih ni cu kan miphunpi caah ngaihchia le\nlunglen ni a si ko. Nunnak cu tlaih awk a ttha fam lo. A tuanbia tu cu Kawlram le Chinmi kan van hmunh chung a van hmun ve ko lai. Kan nun chung/ kan chan ah Chinmi nih kan tonmi Chin Pasal ttha pakhat a si. Hika hin amah upatnak kan pek i a chungkhar sinah kan ngaih a chia ve.\nPu Van Kulh Bia Rovuih\nPu Van Kulh tuanbia tampi lakah atang i Pu Ceu Uk Thang nih a van ttialmi tawite hi kan van tar. Editor/GNC\nColonel Van Kulh (BGM, BAR)\nPu Van Kulh cu Hlawnceu hrin Pu Tai Thio le Pi Sun Dim nih 1925 kum October 1, ah Khuahringtlang, Tikhuagtum khua ah an hrin, Chuahpi unaurual panga lakah amah lawng hi pa a si. Tlangpi tangli sianginn in 1938 kum ah tangli a awng. Tlangpi khua ah sianginn a rak um ka te a si. 1938 ah Hakha peng in Scholarship a hmu i 1942 ah Falam Anglo Vernacular High School in tangsarih a awng. Vawlei ralpi II Lairam a phanh caah sianginn a pit. November thla ah Mirang pa Major Davidson sawmnak in Western (Chin) Levies ah a lut. Ralkah lei minthatnak “Burma Gallantry Medal” timi BGM voihnih a hmu. “BGM voihnih a hmumi midang ka theihmi an um lo” tiah a ti..\n1945 ah Japan ral a dih in university ah ca ka cawng lai ka ti nain Mirang an Commanding Officer nih a auh i, ralkah na thiam, Mirangholh thate in na holh kho, Mirang ca zong thate in natial khawh, cucaah ralkap in chuak hlah, ralkap chungah cacawnnak le training tuahnak tampi a um, na thiam chinchin lai, na reng zong a kai chin lai, tiah a rak ti. Cu cu a lung a pem i ralkap in chuak loin ralkap chungin cunglei tiang phanh khawhnak aa zuam.\nCubantuk tein 1946 ah Burma Army Education School a kai i, thate in “First Class” in a awng. Cucu tanghra he aa tlukmi a si. Cun 1953 kum Lashio an um lioah a leeng in matriculation camipuai a phi HSF a awng. Karachi ah khin 1945 kum ah Intelligence Course a kai i thate in a awng. Mirang sayate um lio 1951 kum ah Burma Army Staff College a awng. Luatnak kan hmuh hnu ah ralkap upadi lawng si loin civil upadi zong a cawn chih i thate in a awng.\n1942 November thla, Levy ralkap a luhka tein bokhat (Jemadar) a hmuh colh. 1945 December 15 ni ah Mirang reng (Rank) Second Lieutenant a hmuh. 1946 ah Lieutenant ah a kai i 1947 ah bothum (Captain) ah a kai than. 1948 luatnak kan hmuh kate ah Major reng a hmuh. 1950 kum ah (kum 25 a si ah) Battalion Commanding Officer, Lieutenant Colonel a si. 1962 kum (tawhlanzi cozah an kai lio) ah Full Colonel reng ah a kai. 1971 kum ah kawlram pumpi huap Social Welfare Deputy Minister a hmu. 1974 kum ah Minister a si. 1978 ah State Council Member ah a kai. 1988 kum buainak ah khan penson in aa din. Acozah rian, ram le miphun caah minchiatnak pakhat hmanh um lo tein kum 45 bak a tuan.\nLaimi nih kan hluang ruhpi ah kan ruahmi Hakha-Gangaw lam pi khi Pu Van Kulh hruainak thawngin kan pemh khawhmi a si. Amah zong nih “Party Council zuamnak le mipi zuamnak thawngin Gangaw kan rak pemhmi kha lunghmui awk bik a si tiah ka ruah. Aho hmanh nih zanmang hmanh ah an rak manh khawh lomi thil Pathian nih a kan tuahpiak caah lunghmuih lo awk a tha lo. Pathian kan thangthat tuk”, tiah aa lunghmuihnak kong a langhter. .\nPu Van Kulh hi fanu pakhat le fapa pathum a ngei. A fanu cu, Van Sui Em (Emma) a si. A pu Chief Thang Tin Lian fapa Pu Za Hre Lian min sakmi a si. A fapa pawl cu; Van Thang Chin Bik (tleicia), Van Lian Chin Thang le Van Hniang Lian an si. “Kaa bochan cemmi ka fapa upa bik Thang Chin Bik nih tinbaw lei chief officer a awnka te ah Singapore ah a ka thihtaak, ka van a chia tuk” tiah a ti. (Thang Chin Bik hi a pa lei chungkhat le Laimi a tlaihchan bikmi a fapa a si. A ni le zong a dawt ngai ngai hna. Hakha zong ah a rak tlung i kan u le deuh pawl nih Rungtlang ah an rak kaipi bal).\nCeu Uk Thang\nUSA Indiana ah ngeihchiatnak kan tong\nUS ram Indianapolis khua ah ngaihchiatnak faakpi kan ton caah thlacamnak in nan rak kan bawmh cio nak hnga Bawi Khrih min in kan in nawl hna. Kan hawidawt a simi hna Pu Lian Khuai Peng le Vaal Hei Kung (David Lal) cu zahan 10:30 pm ah Meithal in an i hmaw sual i an pahnih in an nunnak a liam. An i tuahhmawtnak hi a ruang fiangfai ngai ngai in kan thei dih lo nain, chungkhar nih an kan chimhnak ah, pakhat le pakhat duhlonak ruang i ituah hrammi si lo in, i thlaphoih ruangah a cang sualmi asi.\nPu Lian Khuai Peng cu Hakha Khuahlun Pu Sui Mang (tleicia) fapa a si i a chuahpi a u le nau cheukhat cu; Pi Annie Ling (Washington D.C.), Pu Siang Ceu (Washington D.C.), le Pu Cung Bik Ling (Switzerland) hna an si. Vaal Hei Kung cu Yangon i khua a sami Pu Thla Peng fapa a si. Pu Sui Mang le Pu Thla Peng cu unau chuakkhat te an si i Pu Lian Khuai Peng le Vaal Hei Kung cu innlak unau (cousin) an si. Hi bantuk in ruahlotuk in thil kan hun ton cu Indianapolis ummi Laimi vialte kan ngaih a chia hringhran.\nAn ruak cu Indianapolis Marion County Coroner ah Palek nih an kalpi hna i thaizing zanlei sang in Funeral Home ah lak khawh an si te lai. Zeitik ah dah thlan a tlak lai ti bia fiangfai a um rih lo. Bia fiang a um lecangka in thanh khawh kan rak i zuam tthan te lai. Hi bantuk in ruak kan i hunh chung cu Pu Lian Khuai Peng i a kaltaakmi a nupi Pi Esther Par inn ah Zan fatin 7:00pm lengmang ah tthutpinak le pumhnak ngeih a si lai.\nLal Cung Awi (Church Pastor)\nUNHCR LE COMMUNITY UPA PAWL TONNAK AN NGEI\nUNHCR tang i a ummi Community Development Unit (CDU) hruainak in thlahnih voikhat tluk tuah tawnmi CDU meeting cu Feb 16 (Thursday) ah khan tlamtling tein an tuah.\nKan thawngpang chiat lio he aa ton tikah meeting a kaimi zong an tam ngai i UN lei nih zeibantuk ralrin bia dah an chim lai tiah i ngaih ngai a si. Sihmanhsehlaw cubantuk lei siloin community kip in hruaitu thar an thimmi hna nih a luancia caan i an rianṭuannak konghe pehtlaih in theih a herhmi vialte vun chimh ṭhannak deuhtu a si. RSC interview konghe pehtlai in Officer pakhat nih theihternak le fianternak vialte a tuah dih. Hi zawn i biahalnak an tuahmi ah “ RSC (OPE), DHS le thisit kan i lim hnuah zeithawng hmanh an kan thanh tilo i a donghnak ahcun RSC nan phi ṭhan lai tiah thawng an kan thanhmi hi zeiruang ahdah a si” tihi a si. Bialehnak a tuahmi cu “a hramthok bik nan rak chimmi nan case ah chungkhat unau konghe pehtlaih in a fiang lomi zong a um kho, cun RSC interview nan phit ni ah nan profile catlap chung i Seal an cumhmi hi thla 15 tiang lawng a nung kho, thla 15 a luan sual ahcun a thar in tuah ṭhan a si” tiah a leh hna.\nCulawng siloin Malaysia ram ah ralzaam dirhmun in rian kan ṭuannak konghe pehtlai in minung pazeizat nih dah wire rian, thil zuar, construction le restaurant tbk rian hi kan ṭuan timi kong zong Officer pakhat nih theihternak a tuah. Malaysia ram chungah Restaurant le rawl dawr ah rian a ṭuanmi hi 46%, Construction le wire ah 24%, Market le shop ah 10%, tisik anhnah cinnak le rili kam ah 10%, sehzung le sinum le chungkhar rian (Domestic work) a ṭuanmi hi 10% tluk nan si tiah a fianter. Cun, ralzaam a thong tampi chungah kum 12 in 17 kar hi Pa: 2852, Nu: 2111, kum 18 in 25 kar hi Pa: 17223 le Nu: 6533 nan um tiah theihternak a tuah chih.\nMeeting a donghnak leiah refugee kan siko bu ah fimnak lei zong hi pakhatnak ah chiah ding a si timi konghe pehtlai in Officer pakhat nih, UN card in sianginn kai khawhnak tampi a um tiah thawng thanhnak a tuah. Cun, March thla chung i 6P, kutnamnak konghe pehtlai in community upa sinah thawng thanhnak kan tuah te lai timi zong an chim chih.\n“Phungning loin nan umnak ah tlaihkhih nan ton sual ahcun zakhat ah zakhat cu kan i luatter khawh hna lai tiah bia kan i kamh ngam hna lo, ralring deuh tu in um thiam i zuam ko u,” tiah Officer pakhat nih a donghnak bikah a chim. (CSO chung in lak mi)\nCNF Pehtlaihnak Zung Tedim ah Ser Dingin Tedim CNP nih An Hnatlaby Salai Chimbu\nChin miphun pi aiawh in hriamtlaihnak in siseh, hriam tlai lo in siseh, dohthlennak atuah cuahmah tu Chin National Front nih pethlaihnak zung Tedim peng ah chiah dingmi kong he pehtlai in Tedim peng i CNP party nih hnatlak pinak an langhter.\nCNF le Chin State cozah cu kahngolnak hnatlaknak January thla ah an rak tuah khawh i, cu tin an tuahnak ah aitel ve mi thil pakhat cu Thantlang peng, Tedim peng, Paletwa peng le Matupi peng tbtk hna ah CNF pehtlaihnak zung pawl chiah ding ti a si. Cu tiin CNF pehtlaihnak zung chiah ding kongkau he pehtlai in Tedim peng kulh chung ummi a bikin India ram lei ah chawletnak a tuah tu cheukhat nih CNF zung chiah ding kong ah duh lonak kong chim le tial a um len tiah Global Chin nih thawng a theih. Tedim holh in email group sermi Zonet group ah mi tampi nih CNF pehtlaihnak zung chiah ding kong he an duh lonak an tial. Mi cheunih an tialnak ah cun Zomi ralkap ser ve i 'i cheih ding' ti tiang khi an tial mi kongkau hna cu Global Chin news ah theihternak tuahmi a um.\nRamdang phanmi Zomi hna nih phaisa i kholh i hriam i cawk i ralkap ser ding ti hna le cu bantuk ralkap tuan duhmi mino 300 hrawng an um i ralkap 300 hrawng caah hriamnam zong kan ngei ti zong in zonet ah cun an tial mi pawl he pehtlai in zonet chungtel pakhat nih Global Chin sinah theihter nak a tuah.\nMah tihin Tedim peng lei i chawlet atuahtu hna nih an duh lonak aruang bik tiah ruah mi cu, India ramri an pal tik paoh ah CNA ralkap hna nih thawhbur an thawhtermi hna le, awhrang le tlerhkhawnnak he an chawnh biakmi hna hi a si bik tiah theih a si.\nCu tiin mi duhlo cheukhat an um len tiah theih a si nain, zonet ah catialtu tam deuh cu ramdang a phan mi Tedim mino deuh an si ti zong in theih a si.\nRamchung ah miphun le ram caah ramkhel rian a tuan cuahmah mi Tedim peng i Chin National Party i upa hna nih cun CNF pehtlaihnak zung ngeih ding in hnatlaknak an ngeihnak kong an langhter. CNP hotu Pu Zozam hruainak in January thla 30, 2012 ni ah CNP township meeting nih biachahnak an tuah i, cu tin biachahnak an tuahnak ah cun CNP party chungtel hna le upa dihlak nih tedim peng chung ah CNF pehtlaihnak zung chaih ding cu hnatlak pi dih a si.\nTedim pengkulh i CNP upa asimi Pu Kam Za Dal nih khonumthung thawngzamh sin ah a chimnak ah cun, "mah hi kong hi a hnatla lomi micheu cu an um len nain, kan mah nih cun "Chin' mi phun veve i entai kan duh lo..." tiah a chim.\nCNF pehtlaihnak zung hna cu Thantlang peng le Matupi peng ah chiah ding tiah tinhtuahmi hna cu Thantlang le Matupi peng i a ummi hna nih cun lunglawm te in le tluang tein hnatlakpi a si cang tiah thawngpang theih a si.\nFalam peng belte ahcun CNF pehtlaihnak zung chaih ding kongkau a um lem lo.\nKhuafo Family Community Thawhkeh ning\nRam dang I a um mi khua mi nih kan khua kan ram a tthancho khawhnak ding caah tiin saduhthahnak nganpi kan ngei I hmunkaa kip I a um mi khua mi kan dih lak in kan ruahnak kan chuah cio hna tik ah kan khua kan ram caah tthanchonak bik a si lai tiin min pakhat bunh in khua tthanchonak bu kan van dirh.A min ah KFC (khuafo Family Community) tiah kan bunh .A sullam cu khuafo Chungkhar lungrual tein rianttuan ttinak bu tiah a si lai.Khua thanchonak ah a bia pi bik mi cu:Khrihfa bu i rem le khua mi pakhat le pakhat I dawt cun kan khua hi hawi khua sin ah mithmai a ngeih khawhnak ding caah le duh a nung khawhnak ding caah khua mi kan dih lak rian a si ti thei le mah le ti khawh tawk cio in khua tthanchonak caah kan tuah ding mi liangrual te khin buin thazaang chuah cio hi a bia pi bik tiinkan ruah caah saduhthahnak nganpi he hi bu hi kan rak dirh mi a si.Ma bu hi a dir peng khawhnak ding caah le a thacho khawhnak ding cacah cun khua mi kan dih lak cung ah ai hngat mi a si i a ho hmanh daithlang lotein lungtho tein hmai lei ah kar hlang ti hna usih tiah kan in sawm hna.\nTinhmi(Goal)........Khua tthanchoter ding\nKhua mail....khuafo_family@yahoogroups.com ah hin kan khua mi a si mi poah a lut rih lo mi cu luh nan duh ah cun nan Email rak kan pe u law kan in luh hna lai.Cun ca zong khua mi a si mi poah nih nan ruahnak le nan hmuh ning kha a si khawh ah cun hi mail ah hin rak tial u law,thawngchia siseh thawngtha siseh thanh khawh peng rak kan zuam hram uh tiin kan in nawl hna.Khua mi dih lak thawng I theih khawh pengnak ding caah le ruahnak I cheuhnak ding caah tiin hi mail kan tuah mi a si.\nRam Dang i a um mi (K F C )Hruaitu hna\n1.Chiarman - Pu Aaron Tawk Al\n2.Vice chiarman - Pu Van Ceu\n3.Secretary - Pu Thla Hre\n4.Joint Secretary - Val Sai Cung\n5.Treasurer - Pu Chan Hmun Thawng\n6.Assistant treasurer - Pu Ni Chum\nhna hi kan upa an si.Kan i timh mi cung ah Pathian nih thlachuah kan pe sehlaw lam kan hruai ko seh.\nLaiTlang i a um mi (KFC) Hruaitu upa hna\n1.Chairman - Pu Ngun Ceu\n2.Vice Chairman - Pu Sui Mi Tial\n3.Treasurer - Pu Khuah Bil\n4.Assistant Treasurer Nu Hla Sui\n5.Secretary Pastor Phir Tling\n6.Assistant - Pastor Za Mawng\n7. Auditor - Pu No Iap\n- Pu Than Hmung\nAdvicer (ruahnak pe tu) upa hna\nPu Kap Er, Pu Rung Uk, Pu Tial Dun, Pastor Sang Hu, Pu Ni Peng\nMembers upa hna\nPu Dar Hnok, Pu Ngun Thleng, Pu Van Ham, Pu Iap Zel, Pu Biak Ceu, Pu Zai Cung, hna hi ruahnak pe tu upa hna an si.Pathian tu nih an riantuannak ah um pi hna seh law lam hruai chin ko hna seh.Khua thanchonak ah a lam kip in nan i zuamnak cung cio ah lunglawmhnak tampi kan ngei.\nKHUAFO FAMILY COMMUNITY Phunglam\nKFC MU LE PHUNGPHAI\n1. KFC (khuafo family community) hruaitu hi kumhnih ah voikhat in\nthimding (or) thlending (or) rinhṭhhan ding/ tharchuah (renew)\n2. KFC phaisa mi zei hmanh cawih lo ding.\n3. Mi thi topinak ah ks.20000.00\n4. Phaisa kengtu nih thlathum ah voikhat Phaisa cazin a lut chuak\nmipi sin ah thawng thanhding.(khua mail ah tial ding)\n5. College kaimi paoh ks.20000.00 in bawmhding. Bible lei &\nUniversity (An kai kum lawng bawmhding).\n6. Tanghra a awng mi paoh lawmhnak laksawng ks.20000.00 pek\n7. KFC (khuafo family community) zoh khenhnak (Benefit) hi kal tak\nmi khua um mi ca lawng ah asi lai.\n8. Zu ding ruang ah aa hliam mi bawmh lo ding.\n9. Harsa tuk mi le zawtfak tuk mi an um ah cun an kong KFC upa\nhna nih ceihpiak ding le upa hruaitu hnatlaknak neih ta ding.\n10. KFC rian tuannak he peh tlaiin Khua KFC hruaitu ni hlawh a\nthlah mi an um asiahcun Upa nih ceih piak ding.\n11. KFC hruaitu upa ah zu ding mi thim lo ding (khua lei caah)\n12. KFC min put in mah pumpak ṭhaṭhnemnak tuah lo ding.\n13. KFC nih khua thanchonak tinhmi (Goal) neih ding.\n14. KFC phaisa kengtu lawnglawng nih phaisa a hlam lai i a chuak tik\nzong ah a mah kut chung lawng in a chuahter lai.\n15. Phaisa kengtu nih ṭha tein hlohnak cazin (received) zong chiah\n16. Phaisa kengtu Audit tuah ding a tling lo mi paoh phaisa kengtu nih liam\n17. KFC (khua) upa meeting tuah hnu lawng ah le biachah hnu lawngah\nRam dang um mi KFC upa sin ah phaisa cah ding.\n18. Khua lei KFC meeting tuah mi le biachah mi ramdang um KFC upa sin\nah thawng thanh peng ding , lung tlinnak neihta hnu ah bialeh ding\nlungtlin loah cun hrawh (cancel) ding,\n19. Ram dang um KFC upa nih khua lei KFC upa bia chah mi ni 15\nah chah piak ding (Processing period)\n20. Mi tam deuh lung tlinnak in biachah ding le tuah ding.\n21. KFC mu a zullo mi cu rian in chuah colh asi lai, Ram dang um\nKFC upa le Khua mi nih phuahnak nawl a neih lai .\n22. Phaisa checktu (Auditor)2 or 3 in thim ding.\n23. KFC mu hi Ram dang um KFC upa nih chap khawh le hrawh\nkhawh asi lai.\nAcung I ṭial mi phumlam hna hi athar in tuahṭhanmi a si caah mah ning in hin 2012 cu kan I hruai cang lai.\nNawn le Thah Cuahmah Kan si Cang By Zasang Cinzah\nBible cang thim: "Nanmah (Khrifa) thah hi Pathian rian tuan a si tiah mi nih an ruah caan a phan lai." John 16: 2\nZumtu aa timi hna, Khrifa a timi hna, nihin kan caan hi thate in ruat tuah usih! Prophets Isaiah, Ezikiel le Daniel tibantuk le a dang dang hna nih an rak chim chungmi Pathian bia vialte cu an tling dih ngawt cang. Jesuh nih vancung a kai lai te ah a zultu hna sinah a chimmi zong a tu hi kan chan ah a cang cuahmah cang. Jesuh nih a zultu hna sinah zeitindah a rak chim? "Khrifami hna thah le nawn hi Pathian riantuan a si tiah mi nih an ruah caan a phan lai"tiah a rak chim. Nihin ah Khrifa thah hi Pathian ruan tuan ah a ruatmi an um cang. Muslim pawl nih Khrifa le Judah mphun thah cu Pathian riantuan pakhat a si i vancung ah laksawng tampi hmuhnak le, vergin nungak 7 co khawhnak a si tiah an ruah. Asi ahcun, Jesuh bia cu a tling cuahmah ko lo maw? Jesuh nih a rak chimmi hi atu kanmah sinah a cang cuahmahmi hi a si ko lo maw? Khrifa tho tuah, i hngilh ti hlah sih! I thangh cang tuah usih!\nBible hi cang khat hnu cang khat, tlap khat hnu tlap khat in kan rel than lengmang in, a sullam pawl hi thate in kan ruat ahcun, Muslim biaknak hi Satan biaknak a si lo maw? Sahrang kan ti lengmangmi hi Muslim biaknak hi an si ko lo maw? 666 number a zuartu le hmailei ah khrifa a hremtu ding, Rapture hnu ah Khrifabu a hremtu ding hi Muslim an si ko lo maw? timi hi a fiang chin lengmang.\nCucu, zeitindah proof kan tuah lai? Tuanbia hi zoh than hnik usih! Muslim biaknak a sertu "Muhammad" Quran a tialtu hi Jesuh a chuah hnu AD 570 ah a chuak. Mecca khua, Muslim nih Holy city an timi, Saudi Arabia ram ah hin a rak chuak. Muhammad chuahkehnak hi Abraham fapa, Ismael hrintlang a si tiah an ti. Muhammad cu a chuah hlan ah a pa nih a thih tak. Cun, a putar sinah a um. Kum hnih a si ah a nu nih a thih tak rih. Cun, kum 8 a si ah a putar nih a thih rih fawn. Cu hnu ah a pu sinah a thang liammi a si. Kum 25 a si ah kum 40 a si cangmi Khadija nih a thit. Tuanbia ah a tialning ahcun, Muhammad nupi, Khadija cousin hi Khrifa a rak si.\nTuanbia ah a tialning in, Khrifa tampi an karh hnu, AD 610 ah Muhammad nih langhnak a hmuh. Mount Hira timi tlang ahhin, vancungmi Gabriel he an i tong. Gabriel nih cun mithlam (vision) in a sinah bia a chim. Mah a chimhmi cu ca in a tial i, "Quran" tiah an Muslim nih sungsak ngaimi cauk a si.\nKhrifa Bible ah Mary sinah a rak lang i, Jesuh a chuahnak ding kong a chimtu cu "Gabriel" a si tiah kan hmuh. Tipil Petu John a chuahnak ding kong a chimtu zong Gabriel thiam a si tiah kan hmuh fawn. A si ahcun, Muslim biaknak a dirhtu Muhammad sinah a rak langmi Gabriel le Mary sinah a rak langmiGabriel hi an i khat kho hnga maw? Ruah awk a herh ngai ngaimi a si.\nBible tuanbia ning in kan zoh ahcun, Muhammad cu Abraham fapa, Ismael hringtlak a si. Ismael cu Abraham sal nu, Ezipt ram in an rak hruaimi, Hagar fapa a si. Abraham cu Pathian nih tefa tampi kan pek i lai i miphun vialte Pa na si lai. Na tefa cu van ah arfi zat le vulei ah thetse zat an si lai tiah bia a kamh ko nain, zei ruang ahdah Hagar hi a ihpi? Abraham nih Hagar a ihpi nak "point" te hi theology ah a biapi taktak mi "point" a si. Muslim, Judaism, le Khrifa kan i dannak hliah a umnak point te cu a si.\nAbraham nih Hagar ihpi ding in a fialtu cu a nupi Sarai a si. Sarai thinlung chung ah Hagar fa puaiter ding in rian a tuantu hi Pathian thlarau a si kho hnga maw? Ruat hnik usih! Thingthei ei ding in Eve ruahnak a petu cu Satan a si bantuk in, Hagar nau puaiter ding in Sarai ruahnak a petu hi Satan a si ngaimi a si. Pathian nih cun Abraham sinah tefa ngeih ding in bia a kamh cang. Abraham le Sarai nih cun Pathian bia a tlin dingmi lawng kha an hngah awk a si ko. Nain Sarai nih a hngak kho ti lo. Amah tein tefa ngeihnak khua a khang. Sarai khuakhannak cu Pathian timhmi a si lo zia cu a fapa Isac nih a langhter. A sullm cu Issac chuak hlah sehlaw, Sarai khuakhanmi kha a dik hnga. Nain Issac a rak chuahmi nih Sarai a palhnak kha a langhter. Cucaah, Theological views in kan zoh ahcun, Sarai thinlung ah Hagar naupawi ter ding in ruahnak petu cu Satan a si.\nSatan (Lucifar) nih Pathian cu vancung ah a doh. Eden dum zong ah a doh rih. Abraham te chung khar zong ah a doh rih fawn i buainak a chuahter. Satan cu Pathian nih khua a khangmi le aa timhmi vialte hrawh dih ding in a zuam pengmi a si.\nCucaah, ruah hnik u! Zumtu hna, Muslim biaknak a dirhtu Muhammad nupi, a cousin hi Khrifa a si tiah tuanbia ah kan hmuh. Cucaah, Muhammad a chuah hrawng ah hin Khrifa an rak karh ngai ngai cang ti a lang. Jesuh khri cu BC 4 ah a chuak in tuak usihlaw, a thih hi AD 30 hrawng sisehlaw, Jesuh a thih in Zultu hna nih biatak tein thawngtha an chim. Cun, Jesuh nih Paul cu thawngtha karhter ding in a auh. Cucaah, AD 570 ahcun Khrifa tampi an karh cang lai tinak a si.\nKhrifa tampi an karh hnu ah Gabriel nih Muhammad a auh i Muslim biaknak a sermi cu Pathian program a si hrim hrim lo. Mah hi Satan program a si. Vuleicung ah Khrifa an von karh vi ma tikahSatan a thin a phang. Cucaah, "Gabreil" timi min hmang riangmang in Muhamaad cu a auh i Khrifa ram vialte chuh awk ah le, Khrifa biaknak doh, Khrifami thah awk rian tuan ding in Satan nih chiti a thuhmi a si. Cucaah, Muhammad cu a nupi nih a chung khat nih a dikmi prophet a si tiah an zulh colh.\nCun, Muslim biaknak hi Khrifa ram chuh awk ah Satan nih a dirhmi bu a si zia hi, zeitindah kan hngalh khawh rih ti ahcun, Muhammad a zultu kha an karh vima tikah, an umnak Mecca khua nih an rem ti hna lo i Ethopian ram ah an zam. Ethopian uktu cu Khrifa an rak si. Nain cu ka ahcun, Muhammad a zultu pawl nih cun Quran cauk i pathian kong cu a phuang i, biatak tein an chimh i an karhter tikah Ethipian uktu cu Muslim ah a lut tiah tuanbia ah kan hmuh. Cucaah, Muslim biaknak cu a karh i Khrifa ram cu a chuh thluahmah ko. Vuleicung ah Muslim biaknak in khahter ding hi Satan nih a zuam cuahmahmi cu a si.\nCucaah, bible ca kan relmi kha zoh than usihlaw, Jesuh nih Muslim biaknak a um dingmi le Khrifa pawl hrem le harnak pek kan ton dingmi tiang hi a rak theih chung dih cang caah ralrin awk ah mah bible cacang hi a kan pekmi a si. Jeush nih a zultu hna sinah a chimmi bia cu atu kanmah chan ah kan ton cuahmi hi mi a si cang. Satan nih Khrifa a thahmi paoh cu vancung ah ngaknu vergin 7 laksawng kan pek hna lai tiah a hlen hna i an tuanmah mithah, lainawn cu Pathian riantuanah an ruah.\nUlenau hna, Jesuh a chimmi hi zum ko usih! Vulei cung ah a cang cuahmah cang. Satan riantuannak nih a kan det ngai ngai cang. A ceumi culture in a muihnak (darkness) cultural ah Satan nih a kan luhpi te dingmi nicaan cu a nai cuahmah cang. Rapture a um lai i, Rapture hnu ah a um rihmi Khrifa pawl cu hrem kan si ko lai. Cucu, Muslim biaknak hi an si te lai. Zeicatiah, Muslim nih vulei hi uk an i timh. Nuclear power ngeih an i timh. Satan cu a thawng tuk caah, an ngeih khawh caan zong a phan taktak ko lai. Cu tikah, Pathian nih zumtu pawl hrem kan tuar dingmi a duh lo caah, van ah a kan lak zau te lai i, zumh bang, zumh lo pang tiah lakawh in a ummi zumtu 9 Khrifa) pawl kha tantak kan si te lai i, cu pawl ( Khrifa) cu hrem kan si te lai. Prophecy bia a hngalmi nih cun WW 3 a thawk cang an ti.\nJesuh kan zumhnak ah i biatak cang hna usih! Pathian sinah thlacam usihlaw, a caan kan ngeihmi minute in suimilam caan te hi a hmang zia thiam hna usih! Amen.....\nUS sipuazi damh khawh lo tiang in a rawkral cang maw?\nZeicaahdah thawngthanhca kip nih kum khat an GDP (gross domestic products) i 96% a simi US$14.35trillion leiba a ngeimi US cu vawleicung ram rumbik tiah an ṭial peng rih hnga? A hman, an GDP zoh tikah vawleicung sipuazi nganbik ram a si rih ko ti cu al awk a um lo, asinain leiba ngeibik ram cu a rumbik ram a si kho ngai tak hnga maw? US cozah nih thanh loin a thuhmi leiba tampi a um rih tiah sipuazi tama pawl nih an ruah fawn. A rumbik ram a si le si lo zoh hlan ah a leiba nih damh khawh lo tiang in a hrawk/kuaimaan tuk cang maw ti vun cuanh hmasa hna u sih.\nZei bantuk dirhmun ah dah a dir tak timi kan hmuh khawhnak ding ahcun US dirhmun langhtertu-cazin (balance sheet) kan herh. Ngeihmi dihlak chung ah leiba kan zuh tikah ngeih taktakmi (net value) kan ngah. [Fiang deuh langhter khawhnak ding bawmtu ah simple accounting equation (Owner's equity/net value =Asset-Liability) ka vun hman]. Ngeihmi nakin leiba a tam deuh ahcun a rawk/kuaimaan cang ti a hei si hnga i ngeihmi nakin leiba a tlawm deuh ahcun a dirhmun a chia thlu lo ti nak a si hnga. US cozah nih tlamtlingte in mipi theih ding ah an tuahmi "balance sheet" a um lo caah cozah websites tlawmpal le sipuazi kong atheimi mifim cheukhat zawnhdawmhmi kanan (numbers) kaichirhchan\nlai. Cucaah kanan\nhmanmi pawl hi a\ndikbakmi (precise) an si lai lo nain tinhmi US dirhmun langhternak caah cun hman an tlak.\nUS ngeihmi chawva (assets) cu a fawinak in mithmuh kuttawngh khawhmi thilri (tangible assets) le hmuhte dingmi chawva\n(financial assets) tiin phun hnih ah kan ṭhen khawh. Federal Reserve website, flow of funds accounts timi tlangpi tang ah 2010 dih tiang ah kan hmuh khawhmi US cozah ngeihmi thilri____vawlei, inn le lo, a miak hmuhlo ding rianṭuannak bu nih ngeihmi thilri (Land, US household and non-profit entities) tbtk____zawndawmhmi man cu US$44.1trillion a si. Kha a man tahmi thilri hna rianṭuannak (farms' bussiness) le phaisa cawlcanghning (financial sector) man cu Fed nih an tah chih lo caah an langhtermi hi a tlawmbik lei a si tinak a si.\nUS economy cu open economy (ramdang he thil aa caw/thlengmi) a si caah amah nih midang a batmi a um bantuk in ramdang nih an batmi (country's foreign claims) zong a um ve. Midang a batmi leiba in mi nih an batmi kan zuh tikah a chuakmi cu country's foreign net claims/international investment position\n(IPP) an ti. 2010 dih, US Bureau of Economic Analysis Websites ah US IIP cu a sunglei (negative) a si. Midang nih an batmi nakin amah nih midang a batmi US$2.5 trillion hrawng in a tam deuh. Cucaah kan balance sheet ah US cozah net value cu US $41.6trillion (44.1trillion- 2.5trillion) a si. Kan hmuh khawhmi cu an leiba nih US sipuazi a hrawkthlu naisai rih lo ti a si.\nMinung rumnak (Human Wealh)\nRam pakhat rumnak (national wealth) tah tikah a chung ummi minung rumnak (human wealth) philh thlu awk a ṭha hrim lo. Tah a har hringhran i a dik bakmi cazin hmuh khawh a si lo. Cucaah tahtu bukip le mifim kip nih an chuahpimi cazin an idang dih. Sihmanhsehlaw hi cazin a fiang kho lomi nih pumpak fimnak, thiamnak le rumnak cu ram pakhat rumnak inntungpi taktak ti cu a al kho hlei lo. Tahchunhnak ah Bill Gates, Werren Buffet le Steve Jobs ti bantuk khi ramdangmi si hna seh law US sipuazi dirhmun zeimawzat cu a der deuh hrimhrim lai. Jorgensen le Fraumeni nih an ṭialmi ‘The Measurement of Saving, Investment and Wealth” ah US rampi rumnak ah 94% cu minung pumpak ngeihmi a si tiah an zawndawmh (estimate). Cucaah US economy cu 44.1 trillion si loin 732 trillion renglo a si lai tinakasi.USarumtukrih!Cutiasiah arumbik ram a si ti ne maw?\nVawleicung ram rumbik a si ti maw?\nZei ram dah vawleicung ram rumbik a si timi cu a tlangpi in tahtu bu nih an hmanmi tahnak fung cung ah aa hngat. GDP (gross domestic products) tahfung hman ahcun US cu US$15 trillion renglo in a rumbik a si. A luancia kum tlawmpal an ṭhancho ning a fum deuh tuk cang nain pahnihnak a simi Tuluk nakin a let hnih le cheu hrawng in a ngan deuh rih. Ram nih thil cawk khawhnak thazaang [purchasing power parity (PPP)] tahfung hman zong ah Tuluk nih a phan deng naisai rih lo. Asinain, 2010 dih, World Bank nih pumpak buakthlak ngeihmi (income per capita) le buakthlak in minung pakhat thil cawk khawhnak thazaang (purchasing power per person) tahfung hmang in an tuahmi cazin ahcun US cu Lumxembourg, Norway, Switzerland, Hong Kong le Singapore hna hnu ah paruknak a si.\nA cunglei langhtermi cazin nih US cu a leiba ngan tuk ko hmanhsehlaw vawleicung ram rumbik pakhat a si hrimhrim ti a kan hmuhsak. A tlu ding le a rawk ding ah a ngan tuk, harsatnak a tonmi a fak tuk lem lo i midang nih an chawhkanh kho ti lai lo tinak a si maw? Si naisai hlah! Zei zong vialte aa thleng kho dih. Asinain, vawlei pumpi huap in caan har ton fate___vawlei ralpi pakhatnak le pahnihnak tbt___hawidang nakin aa hrim kho deuh i tuan deuhnak ṭha in aa sersiam zungzaltu US mipi kan zohchuk awk (under estimate) hna ahcun kan palh sual lai. 2008 Financial Crisis cu (abik in US caah) a fak hringhran i atu tiang harsatnak a chuahpimi kan luat kho rih lo nain vawlei ralpi pakhat le pahnih nak cun a din deuh tuk rih. Tei a mami caah cun US cu “land of opportunity” a si ko rih caah kannih ramthumnak lenh aa timmi nih kan hrial khawh lo hlei ah hrial timh ding a si lem lo. "Lamdang an ngeih ti lo a si ahcun Americans nih cun a hmanmi lam an thim zungzal lai" tiah Sir Winston Churchill nih a rak chimmi bia zong US a upat tukmi kan hnathlam ah a leng zungzal rih. By: Salai Biak Hnin Sang (faiceu chung in lak mi)\nKutpi namnak kongah UNHCR ca `ial mi\nUNHCR thawngthanhnak ahcun UNHCR\ncard a tlaih mi vialte hna nih 6P programme\nah register a tuah mi vialte hi an\nram kir ter `hannak ding caah a si lo. Malaysia\ncozah nih a tu bantuk in 6P tuah ding\nah register kan tuah ter mi hna cu an ram\nah kir ter ding caah kan tuah piak mi hna a\nsi lo. Malaysia cozah nih hin UNHCR ah\nregister tuah mi vialte cu International\nhumhimnak bantuk tein an um rih ko lai\ntiah an ti. Malaysia cozah nih cun refugees\npawl cu 6P programme register tuah dingah\nAugust 23, 2011 ni thawk in Putrajaya ah\ntuah hram an thawk. Atu bantuk in 6P register\nan tuah lio ah immigrant hna nih catlap\n(document) an pek mi hna chungah an\n`ial mi ca cu UNHCR nih refugees pawl an\ncatlap (document) an `ial piak mi hna he a\nkhat ko tiah UNHCR zung riantuantu hna\nnih an chim. Cu catlap (document) chung\nahcun “Return to my home country” (Ka\nchuahnak ka ram ah ka kir lai) tiin immigrant\nnih an `ial piak hna. Hi ti bantuk in ca\nan `ial mi cu refugees hna caah a si lo. A\nsinain atu bantuk ca an `ial ruangah mi\ntampi cu an lung a buai. Cu ruangah\nUNHCR nih Malaysia cozah cu nizan ah\nan ton `han hna i, refugees an si le si lo\nhngalh fiannak ca zong ah a si ko. Cu caah\nMalaysia Cozah nih refugees pawl 6P register\na tuah hna ruang ah an ram ah kir ter\ndih ding a si lo tiah UNHCR leiin thong an\nthanh. Cu caah a tu bantuk in Malaysia\ncozah nih refugees pawl 6P register a tuah\nhna ruang ah zeihmanh lung buai ding a\num lo i, refugees an si tak le si tak lo theih\nhngalh fiannak ca zong ah a si i, Malaysia\nram chung an um chung ca zong ah an\nhumhimnak ding caah a biapi ngai mi a si\ntiah Malaysia cozah nih UNHCR he tonnak\nan ngei lio an chim.\nMalaysia Cozah Nih Cauk Ngeilomi Ramdangmi Register an Tuah Thawk\nChin miphun ralzam he zam lo he thawng 40 leng an um lai tiah zumh a simi Malaysia ram ah, Chin miphun bantuk in umnak nawl ngeilo in a ummi ramdang mi sang 2 (2 millions) an um lai tiah zumh a si. Malaysia cozah nih an rak thanh cia bantuk in ramdang mi hna Malaysia ram ah riantuannak nawl an ngeih khawhnak ding caah 'cauk' serpiaknak cu August thla nikhat in an thawk cang.\nMalaysia ram ah hin million 2 tluk a tammi ramdangmi ummi hna nih Malaysia ram chung ah rian an tuani, Malaysia phaisa cu cozah sinah ngunkhawi pek loin, an um. Mah hi million 2 tluk simi ram dang mi hna nih riantuan khawhnak 'cauk' an i ngeih dih khawh hin, an hlawh hmuhmi chung in cozah sin ah ngunkhawi an pek lengmang lai caah, Malaysia ram caah thazang thar pakhat ai chuah dingkhi a si.\nMalaysia cozah nih ramdang mi milu zeizat dah 'cauk' an chuah piak lai tihi an thanh rih lo. Zei bantuk miphun deuh dah an chuah piak lai ti zong an thim hleimi um dawh in an chim lo.\nMalaysia ram immigration nawlbia bung 6nak ningin cun Malaysia ram chung ah luhnak nawl 'visa' ngeih lo in, a lut mi hna le umnak nawl hmuhnak nithla luan in, a tang thaimi hna cu a phunphun in dantatnak pek ding ah ai tel. Cu ti dantatnak hna ahcun fungfek tuknak, thongthlaknak, phaisa cawiternak le umnak ram ah kirter thannak tibantuk hna ai tel. Mah hi nawlbia ning hin ramdang mi tampi cu an tlaih hna i, khemh ah an chiah hna, mi cheu thong an thlaknak i, biaceih piak hnu ah Thailand ram ah an hlawnh 'buang' lengmang tawn hna. Tukum ah ramdang mi mah tihin ngaihthiamnak an pek hi, Malaysia ram ah riantuantu thazang um deuh ding caah ruahchanhnak an ngeihmi a si tiah ruah a si.\nMah tihin cauk chuahpiaknak tuah hram an thawknak ah hin, ramdang in passport he a rak lut i passport le visa dih cangmi hna kha 'cauk' chuahpiak ding ah rian an tuan thawkmi a si. Passport deumi zong an langhter khawhmi paoh an langhter ah cun, mah ti cun mincazin an khumh piak ko hna tiah theih a si. Permit cauk belte cu chuahpiak taktak si rih lo.\nAn kut neh, an nam ter hna i, an min, an chuah kum, an nu le pa min le dangdang cun, an hmanthlak an lak hna ti a si. Mah tihin an min cazin khumh si\nMah tihin 'cauk' chuahpiaknak cu Malaysia immigration zung lawng nih an tuah i, aleng lei ah puaisa nih tuahmi pakhat hmanh a um lo. Puaisa cheukhat nih phaisa kawlnak ah midang hlennak ding caah ahmang mi hna an um sual lai tiah, Malaysia cozah zong nih Puaisa he tuah lo dingin thawng an thanh.\nThailand cozah nih hin, mah bantuk hin, an ram chung ah ummi ram dang mi hna cu riantuannak permit cauk an chuah piak lengmang hna. Thailand le kawlram ramri he ai naihmi Mesok khua ah cun mah tihin riantuannak permit hmuh khawh ding caah Kawl puaisa nih Baht tangka 4000 hrawng an hauh i, an tuah piak hna ti asi.\nChin miphun hna tampi cu ralzam kan si tiah UNHCR zung panhmi hna tiah theih a si i, UN zung nih ralzam sawknak an tuahmi a cohlan piak khawh lomi 'reject' a tuah rawh cangmi hna caah cun, mah tiin Malaysia cozah nih thilthar a tuah lio ah hin 'permit cauk' hmuh khawh ding i zuam awk asi ko tiah ruah a si. Cun, ralzam sinak in ram dang ah pem duhlomi hna, Malaysia lawng ah hlawhfah duhmi hna caah cun thiltha pakhat a si.\nTheih aherhmi pakhat cu, Malaysia ah umnak nawl angeimi pakhat kha ramdang ah ralzam sinak in 'resettlement' tuah phung a si ti lo.Mah caah cun, Malaysia ah umnak nawl ngeih bu in, ramdang kal ka hngak lai tiah i ruahchan ah cun, palh a si lai.Written by Suihleng\nKIA Nih A Kan Kah Hmasa Caah Kan Kah Than Ve Hna Tiah Kawl Ralkap Nih An Ti\nJune ni 18 ni chuahmi Kawlram cozah Thawngzamh cazual The Miror nih KIA he ral an i tuknak kongkau he pehtlai in thawngpang an thanh ve. Kawl ralkap lei nih an tialning ah cun KIA nih a kan kah hmasa caah, kan kah ve hna tiah an tial. Kawl ralkap nih cun daihnak an duh tiin an tialmi hmuh khawh a si. Electric zung riantuannak hna kilven duhnak ruang ah, hrial awk thalo in kan kah hna tiah Kawl cozah nih an thanh ve.\nKachin Independence Army (KIA) lei in rian ngeitu General Kun Maw nih cun mah "Kawl ram cozah he electric sehzung hna zohkhenh kilven ding caah bia kan rak i ruah tti ko nain, KIA ralkap len tuah lo di ti bantuk, umnak thial ding tibantuk order a kan chuah hnawh, cun ngeinchianyi an ti ttung i, a kan kah ttung, i cu tin bia an chim than mi cu, ka lung fiang lo" tiah BBC sin ah a chim.\nKawl cozah Tadinca ah an tial nak ah cun, "KIA lei nih May ni 5 ni ah electric sehzung aser cuahmah mi Tuluk rammi hna kha umnak hmun an thial ter hna. Cun, June ni 8 ni ah Tapei Hydropower tuahnak hmun lei ah akal cuahmah mi Kawl ralkap bu cu KIA nih an kah hmasa hna ...." tiin an tial. Kawl ralkap lei nih hrial awk tha lo caah an kah ve hna tiah an tial.\nAsinain, Kachin Thawng Zamh Kachin News nih an tialnak ah cun, May ni 18 ni ah KIA ralkap Battalion 25nk umnak Bamaw Township ah Kawl ralkap nih Motor bomb in an rak kah hmasa, tiah an tial. "May 18, 2011 – At about 5 a.m. local time, the Burmese Army fired three 75 mm mortar rounds at the KIA’s Battalion 25 Headquarters, in Manmaw (Bhamo) district, in Kachin State. The mortars were fired from the camp of the Myothit-based, Light Infantry Battalion (LIB) No. 320, in N'Mawk (Momauk) Township, at Battalion 25, based in Dum Bung Krung, in the Township" tihin an tial.\nKachin News Group nih thawngpang an rak tialmi zong ah May ni 27, 2011 zing lei 9:20am ah Kawl ralkap le Kachin ralkap hna an i kaap hmasa bik tiah an tial. Kachin le nih thawng an thanh mi ningin cun Kawl cozah nih thawngpang an tialmi ah KIA nih a kan kah hmasa an timi hi a dik lo. KIA lei nih June ni 8 ni ikahnak thawngpang an chimmi um lo. Asinain, June ni 9 ni ah an i kahnak kong an tialnak zong ah. Kawl ralkap lei nih KIA cu an kah hmasa hna tiah tha tein record an rak tuahmi Kachin News nih June ni 9 ni ah an rak tial.\nMay ni 27 ni thawk in nihin tiang ah hmun tampi ah nikhat hmanh dan lo in KIA cu Kawl ralkap nih an kah cuahmah rih ko hna. Asinain, Cozah chuahmi Tadinca nih cun, ngeinchianzi caah kutka kan on peng ko tiah an tial.\nTuzing, zong ah KIA le Kawl ralkap KhaLahYah 141 hna an i kap i, Kawl ralkap lei in athi mi le hmapu mi an tam ngai ti zongin BBC nih thawng a thanh chih.\nMahhi Vawlei Cung Airport Thabik A Si\nSingapore Changi Airport cu Vawlei cung airport thabik ah an von thimtthan. A phnihnak ah Incheon airport i Seoul nih a hun zulh ve. Asia bak a cung ah an cuang.\nHi airport pawl thimnak cu Airports Council International nih offcial tein hlathlainak an tuah hnu ah an thim i zapi theih in an thanhmi a si. Airport 146 cu khualtlawn tawnmi hna nih an chim ning cio in zoh an si, tiah Times Lodon nih a ttial.\nAsia ram airport-pawl kha top list ah an itelbik.\nCun tutan lawng hi Singapore Changi Airport nih pakhatnak a hmuh a si lo, ni kum zong ah Periority Pass timi nih a rak thim bal cang.\nEuropean airport pawl cu a tanglei bikah an um hoi.\nLondon Heathrow hoi hna cu 99.nk lawng a si. Hlathlainak an tuahmi a phichuak ah, security an iralrin tuk ruangah sautuk lengmang i tlar le hngah a hauh caah a si, an ti. London Heathrow khawh in Dublin khi 98.nk ah a um.\nSchiphol i Amsterdam khi 93.nak. Frankfurts Airport cu 126.nk bak ah a tla. Paris hoi hna cu 137.nk a va si.\nVon zoh ulaw, top 10 ka hun tar hna. Nan phak balnak Airport zong an um len ko lai.\n2. Incheon Airport Seoul\n4. Al Ain International Airport, De Forente Arabiske Emirater\n6. Shanghai Pudong International Airport\n7. Gimpo International Airport, Seoul\n8. Jackson-Evers International Airport, Mississippi\n9. Humberside Airport, Storbritannia\nWritten by Sibmlian\nvulei cung a rum mi 10 hna\nNai chung hrawng cu kai manh lo ngai i ca zong ka tial kho ti lo (hal lo chim tiah Pathian nih nau thar fapa te a kan pek i i a tu ah ca ka rak thlah mi hi kan umnak i kan Mino Secretary nih nia tial mi asi i Knowledge ngai asi rua tiah ka ruah caah ka rak thlah chin,\nVulei cung ah a rum cem mi pawl 2011, march 9 nih ah voi lei cung min thang bik pa khat a si mi Forbes Magazine nih voi lei cung mi rum cem (10) ti ah an tim mi hna cu :\n(1)Carlos Slim(Mexico) (US$70 billion)\na nih hi Telecommunication inn a tuah bik mi a si. A dang business pawl hna zong tam ngai a ngei i Latin America pawl caah ngandamanak lei,education lei,sports lei\nti ban tuk,misak pawl bawmhnak ti ban tuk ah tam pi a tel nain a ngei mi pawl cung inn tam pi hlut ding ti hi cu ..a chim bal rih lo." Mipi bawmh ti mi hi organization pa khat caah\nthang ka tam pi hlut lak in mi pi pawl rian a tuan koh nak ding caah business tam pi tuah i mipi rian pek khok hi mi pi bawlh tak tak cu a si " ti ah a ti peng.\n(2)Bill Gate(USA)(56 billion)(Microsoft)\ntheih cia mi si ban tuk inn hardvard university dih tiang kai lo in a chuak i voilei cung a mi thang cem mi computer software company Microsoft a rak dirh tu pa khat a si.\nmah cu cu 1975 ah a si i mah ka lio i a vision cu " Inn kip ah computer desk top pa khat cio a ngei dih lai" ti mi a rak si i 1985 ah Microsoft cu public company ah a nih thlen i\na than cho tuk i kum 31 a si ah billionaire a chuah. 2008 ah Microsoft in a chuak i Bill and Malinda Gates Foundation ti mi a dirh.Mah organization caah US$28 billion a hlut cang.\nmah organization hi voi lei cung AIDS ti ban tuk ngan damnak lei , education lei ,mi si fak pawl a bawmh mi a si.\n(3)Warren Buffett(USA)(50 Billion)(Berkshire Hathaway)\na nih i a business hi railroad lei in a thawk i ice cream tian a tuah mi asi an ti.\na tu hi kum (80) a si cang i a mah a ngei mi tang ka vial te lak ah 90 % cu Bill and Malinda Foundation ah ka hlut lai ti bia kam nak\na ngei mi a si. A tu tian 8 billion a hlut cang.\n(4) Bernard Arnault (France) - $41 billion, LVMH\na nih kum 62 a si cang i tu lio France President Nicolas Sarkozy i a hoi pa si. kum 25 a rak si lio in a pa i construction company ah a tuan i tu cu\nvoi lei cung mii rum pawl nih hman mi thil pawl (Luxury goods) pawl chuah tu le zuar tu a si cang.\n(5) Larry Ellison (USA) - $39.5 billion, Oracle Corp\nA nih hi computer software company pa khat si ve mi Oracle Corp founder le CEO asi.\n(6) Lakshmi Mittal (India) - $31.1 billion, steel\nA nih hi London a um mi a si i kum 60 a si cang i voilei cung a ngam cem mi steel chuah mi (thir) ArcelorMittal company a ngei tu a si.\n(7)Amancio Ortega (Spain) - $31 billion, retail\nA nih hi voilei cung a ngan cem mi ang kii ,hnii puan pawl a zuar tu Zara Fashion House a ngei tu a si.\n(8). Eike Batista (Brazil) - $30 billion, mining, oil\na nih German thii cheukhat a tel mi a si. Barzil i capital Rio De Janeirio hi khau pi si tel ding a duh ngai mi a si an ti .\nni kum ah American pop a soo daw Madonna he dinner a ei ding i US$7 million check a tial pek i Madonna nih a tuah mi social project pawl caah a hlut a ti.\nA nih hi chemical engineering in degree a lak mi a si i Standford University in MBA a dih hlan ah a chuak i a pa i company a si mi Reliance company ah a lut.\nA nih hi a tu cang mi John Walton a si . A va pa John Walton hi Wal-Mart a rak dirh tu ,founder a si mi Sam Walton i a fa pa a si.\nAaron Tawk Al\nGracy Ngun Tha Hniangpa\nNgunsawm kawl in, tthen ai hna maw\ntiammi zaa zat, dawtnak bia hna\nnang kong hal zawn, capar chungin\nkhupthi hna cu, lungduh hna ee\nCaan tin an lawm, semuang rual he\nDawtmi sian lo, zaanmang chung cun\nduh tin kan cuai, len hawi hna he\nzaanmang chiat zawn, na kong ruahah\nmitthli a zuur, lungdang ngei sual lai ti'n\nka nawl Zingnu, nang ton lai nakah\nThlaung zaa kan dang, semhrisih lo cu\nttian ai ko sih, lungtling tein\na fak an ti, thihttian tthen cu,\nHmnenhseh !! tuar har deuh ai\nkei caah a fak, nu nian ttian cu\nka dawn cawk lo, ngaihnak mithli\nKhuami hmanthlak sliceshow\nSui Hoi te inn chung khar slice show\nwebsites le blogs link hna\nglobal chin website\nFalam Bible thianghlim\nChin Baptist Churches,USA\nIndia Chin Baptist church\nChin songs collection\nbawm Literature Forum\nChristian association for rural development(card)\nKawl Bible thiang\nLai ram par\nDawtnak ram nuam\nWritten by James (1)


Ralhrang nih rampi uknak an chuh hnu in April 10 tiang record ah “Nusal pasaltha minung 3012 thonginn ah an hren rih hna. – Hakha Cherry\nKan dirhmun, kan sining, kan thisen lianluang.Yangon boruak linhsat ning Google ah ka check 36°C bak a si. Delhi kan umnak ka check nolh tthan i 37°C bak a si ve. A linhsat aa thlau lo!\nKawlram, a bik in Kawlrawn lei zong a lin taktak ve a si mu, Delhi dirhmun he kan i khat pah ko tung timi ka lung ah a chuak.Ka ruah tthan, Kawlram lei cu Inn chung ah an um ngam ti lo, zaan zong ah electric tha tein an pek ti hna lo caah thlikik kawlnak, Cooler’s chuah tu a um lo caah linsa ngai in le sivang ngai in an um lai.\nA si nain “ Boruak a linsa ngai mi cu hacang rial in an pah hramhram, zalam cung ah an chuak, chun nitlak tirawl tha hmanh ei loin, tha tein rawl ei caan hmanh ngai loin ralkap an doh, an au hnawh. Thisen le thlenti he hacang rial in an au. Luatnak, zalennak le covo tling kan hmuh khawh ve nak ah tiah chunzaan it loin an um, an rawl a ttam, an ti a hal, cu lakah mithi ruak karlak ah an tli pah, an zam pah” duak tiah ka thinlung a ka suk ngai ve tthan.\nRalhrang nih rampi uknak an chuh hnu in April 10 tiang record ah “Nusal pasaltha minung 3012 thonginn ah an hren rih hna. Tlaih ding in Warrant an chuah mi dihlak 656 a si cang i nusaltha pasaltha minung 701 nih an nunnak an pek cang.\nKan umnak a lin, an umnak zong a lin ve ko. Luatnak zalennak, minung kan sinak Covo puitling kan hmuh khawhnak ah, thisen le thlenti an hrial lo.\nZeidah an tuah, zeidah ka tuah ve lai. Lungrualnak, teirialnak, tuantinak, nawrtti nak in, a kapkip in, thlacamnak tiang pehzulh tein, Ralhrang uknak a hram in pur cang seh.Teinak lam lei ah, Pathian nusaltha pasaltha hna thisen hi kan hmuh piak hram cang.Credit-Salai Cung Dawt\nKan ram kongah lung rethei le ngaihchia in kan um lio asi


Scientists Pawl Nih Corona Virus Ai Thawkning An Chimmi Cu Khuaruahhar Ngai A Si – Chin World News Evening\nMay 11, 2020 Salai Van World News\nAdmin||05| Biangreithlep 11|2020|| Kan thanh lengmang cang bantuk in le mi tampi nih theihning in cun nihin ah kan ton cuahmahmi pulrai zawtnak novel coronavirus hi nikum December 2019 ah China ram Wuhan khua in a chuakmi ti a si. A sinain scientists pawl nih an zumhning ah cun a luan ciami October 2019 ah khan a rak chuak diam cang lai ti a si. Kha October thla i Military World Games Wuhan khua ah tuah a si lio ah khan a ram um cang ruang ah hi tluk in vawlei cungah a karh a rannak zong hi a si lai tiah an chim.\nUniversity College London le University of Reunion Island hna i bawm in hlathlainak tuah a si. Cu hlathlainak an tuahmi ah cun January thla thok khan ai chang lengmang in kha vawlei cungah minung 7,000 hna cung ah hlathlainak cu tuah a si. Cu hlathlainak an tuahmi ah an hmuhchuahmi cu zawtnak rungrul a langhning hi ai dang lengmang. SARS-COV-2 in a rak chuakmi a si lai i October 6 in December 11 karlak chung ah khan minung pumchung ah faakpi in rianṭuan hram ai thok i a si lai tiah scientist pawl nih an ruah cang.\nHi bantuk hin hlathlainak an tuahmi hi tlamtlingte in a ra laimi ah Scientific Journal Infection Genetics and Evolution timi ah chuah a si lai tiah an chim. An chim chihmi cu hi pulrai zawtnak rungrul hi kan rak ruahning nak in a rak chuahnak hi tuandeuh ah si dawh a si tiah an chim. December thladongh ah khan China nih hi COVID-19 in a zawmi kan hmuhchuah tiah an thanh i January 11 ah a thi tiah a voikhatnak bik an thanh kha a si. A sinain mithiam expert pawl hna nih cun hi coronavirus hi langhtermi nithla nak in tuan deuh ah a rak in thok cang ko lai tiah French lentecelh zuamnak ah ai telmi hna chung in an hmuhning in an chim.\nElodie Clouvel le a tlangvalpa cu kha Military World Games October 18 in 27 tiang Wuhan khua ah tuahmi ah khan an i tel. Kha Military World Games ah khan vawlei cung ram 109 in lente ai celhmi minung 9,000 renglo an i tel. Ms Clouvel chimning in doctor pawl nih an ka chimhning ah cun COVID-19 rak ngei cang lawh a dawh ko tiah an ka ti tiin a chim. RTL radio nih interview an tuahnak ah a chimmi cu zawtnak phunkhat a langhning ai khatmi in kan dihlak in kan zaw dih tiah a chim. Ref: EXPRESS.CO.UK\nGermany Nih Fiang Ko In China Le WHO An Ipehtlaihning A Phuan Cang Hih


Dr. Henry Uk Ling Hringtu A Pa Pu Phu Ling USA Um Mi Caah Thlacam Bawmhnak – Chuncha News\nDr. Henry Uk Ling Hringtu A Pa Pu Phu Ling USA Um Mi Caah Thlacam Bawmhnak\nVawlei cung vialte thinphan thla lau in a kan chiahmi atu lio zawtnak cu a poi ti bak khi chim ding a um ti lo. Abik in kanmah Chinmi chungin hi zawtnak nih a kan tlak biknak cu USA hi a si. mi tampi dam lo ngai in an um hna i, damnak a hmu mi zong an tam ngai cang hna. Atu lio zong hi a dam lo mi an karh ngai than mi thawng kan theih tikah thinlung a nuam lo ngai. A dang ram hi cu an um ve ko nain cu tluk pi in cun a zualhma ngai mi kan theih hraw lo i lawmh a um ngaingai.\nAtu lio kan theih lengmang mi le kan lungre atheih ngai mi hna kan pa le pahnih DR. Hai Vung Lian le Rev. Ram Hre zong thlacam nak kan ngeih piak peng mi hna cu damnak an hmuh than ko lai ti zong zumhnak kan ngei hna i, an thawngpang zong a that lei a panh nak kong kan theih hna i kan in lawm cio hna. Bawipa tu nih hin damnak tlamtling kan pek piak ko hna seh.\nNizan nai ah kan pa a si mi Pu Phu Ling zong atu lio zawtnak in a zaw ve i, a dirhmun a that lo ngai tiah thawng kan theih tikah kan lungre a theih ngaingai. Kan pa Phu Ling hi USA Indiana Polis ah a um lio mi a si. Siibawi nih an chim ning ahcun a tu hi oxygen lawng nih a dir pi tiin an chim. Kan pa Phu Ling damnak a hmuh nak lai dawtmi nu le pa hawikom, zumtu hawi le vialte hna nih, kan zeizongvial te nawl ngeitu Kan Pa Pathian sin ah thlacamnak in kan bawm hram uh. Kan Caah Zeizong vialte nawlngeitu Bawipa thawng sihram ko seh. Amen.\nNote, Atu bantuk in kan pa Pu Phu Ling a dam lo nak kong kan tial mi hi update tuah than khawh kan rak zuam te lai, Website dangah copy tuah than post a ngah lai lo.\nRelchap <<< Pu Phu Ling Fapa UK Ling Kong Tawi: Pu Phu Ling le Pi Sung Cin i an fapa Dr. Henry Uk Ling (Ph.D. in Law) in teinak a kan dih piak caah kan lung a lawm cio, Amah hi Thantlang peng Zophei, Hmawngtlang khua mi a si. hi bantuk in mino a si lio mi hna nih thiam sang fimnak a kan hmuh piak hi lawmh a um ngai ngai mi a si. hmailei zong ah bochan tlak a si hram seh.\nDr. Henry Uk Ling (Ph.D. in Law) Educational Background, 1. April 2003 – March 2004 Basic Education of High School, Hakha, Chin State, Myanmar, 2. June 2004 – March 2006, Certificate of Theology (C.Th), Nagaland Bible College, Mokkogcung, Nagaland, India, 3. December 2006 – September 2008, Bachelor of Law (LL. B, Monywa University,\nPalinak: December 2008- September 2010, Bachelor of Law (LL. B, Qualified), Dagon University, Panganak: December 2010 – September 2011, LL. B, Qualified, Dagon University, 6. June 2012 – March 2014, Master of Law (LL.M), University of Yangon, 7. June 2014- March 2015, Master of Research (Law), University of Yangon\nPariatnak: June 2015 – 2016, Ph.D. Preliminary Course at University of Yangon, 9. June 2016- 2020, Ph.D. Dissertation at University of Yangon, 10. September 2018 – 2020 June, Master of Law, Southwest University of Political Science and Law, Chongqing, Republic of China\nAye Aye Mu (Duh Thluai Par) Nih Pathian Sin Le Mipi Cung Ah Lawmhnak Bia\nZualko: USA Ah Um Mi Pu Phu Ling Nih Mual A Kan Liam Tak


UN Ralkap Lawng Hi Ralkap An Si Lo,A Herh Siah Cun US,UK,Frence Kan Sawm Hna Lai : By . Dr Sasa – Chintanbo\nMarch 9, 2021 admin THEIHTLEI 0\nCRPH aiawh in Dr. SaSa nih Myanmar mipi vengtu dingah UN ralkap R2P a sawm hna tiin thawngpang a chuak. R2P nih kan veng cang seh tiin Sandahpiahnak zong an tuah len lio i, an aupi thluahmah len lio asi. Hi kong he pehtlaiin Dr. SaSa nih RFA Interview tuahnak ah a chimmi cu ,\n” Myanmar mipi hi hriamnam ngei lomi kan si i; vengtu kan herhnak UN sinah ka chim mi asi. Sawmnak taktak aum loh. UN ah Veto ngeimi China le Rusia an um caah R2P hi rat lo khawh zong asi. An rat lo zongah Federal Army kan tuah lai i; US, UK, France tbk bawmhnak in kan i veng kho ko lai” tiah Dr. SaSa nih a chim.\nA Chim rih mi ah cun, Ka unau kawlram chung i a um mi vialte hna,nan lung dawng hlah u,Ka thazaang dih lak le ka sikhawh chung in ka zuam lai i, a herh siah cun, Federal Army kan tuah lai i, US,UK,Fence hna kan sawm hna lai i, akan bawmh hrimhrim ko lai.ICC ah Kawl ralhrang hna cu taza kan cuai hna lai i, kan tei hna siah cun, Min Aung Hlaing Le a hawi pawl hna cu thongah thlak dih an si te lai. rak ka zumko u tiin a chim chap.thlacam tuin rakka bawm ko u tiin a chim mi cu asi.\nA herh ahcun R2P hi hramhram in ka sawm colh ko lai. Raltuknak hi cu a donghnak lawngah kan tuah lai. Raltuk loin kan i zuam lai i; asi khawh lo sual ahcun raltuknak asi lai ti zong a chim.kan thil tuah mi hi a sawhsawh silai lo i, a nung mi kan pathian nih akan bawmh ko lai.Hi bantuk in Ralkap nih Aanaa An Ting mi ram hruaitu hna hi,an tuanbia zoh hna uh law,a dawnghnak ah cun sarthih le minung (mipi) hna kut in an thi tawn ti cu nan theih dih ko lai tiin a chim.


Israel Ralkap cu 50,000 hrawngte an rak si. Nain Arab ram, ram 4 fawnh Ralkap cu half millions nakin tam deuh an rak si. – Hakha Cherry\nSix days War timi, Israel miphun tlawmte, Lairam nakin a hme deuhmi Israel cu, Arab ram, ram nganpi 4 nih an rak tuk hna nain an tei hna lo.\nIsrael Ralkap cu 50,000 hrawngte an rak si. Nain Arab ram, ram 4 fawnh Ralkap cu half millions nakin tam deuh an rak si. Hi lio caan ah Israel miphun hi Ralkap thazaang cun an tlawm te nain, Reserves army hi ting 2 hlei an rak ngei caah an thawn khunnak a rak si.\nKIO le KNU pawl zong hi a caan lio ah an zenthawng a puak kho. An nih pawl hi reserves armies an ngei hna caah an thawng ve tiah ka ruah. Kanmah chung belte cu Reserve army kong kan ceihnak a sau cang nain, a tak ah kan ngei lo. Kan tuah lo. “Vision without action” kan si. Midang phung-pheng an ti lio ah, kan nih cu riahcaw damh ah kan vak rih. Nain a poi lo. Caan kan ngei ko rih.Kan caan le kan tonmi thil nih lungfim a kan pek cang. “Vision with action” ah kan chawipi colh cang u!\nSix days War lio ah Israel ralkap nih Egypt Ralkap Tank lila in Egypt Ralkap an rak tei hna bantuk in, KIO nih Ralkap meithal le hriamnam lila in Ralkap an doh hna. ISIS nih Syria le Iraq hnarcheu an rak lak khawh kha, Iraq Ralkap hriamnam an chuhmi hna thawng in a si.\nCucaah, Chin State ah Ralkap station/ Sakhan 34 a um. Anmah Ralkap hriamnam lila chuh in ralkap tei khawh lio caan a si.Tulio bantuk caan ahhin Kawl Ralkap an der bik lio caan a si. Khuate lei ah duty/ sakhan pawl cu tlik ding le zam ding/ surrender colh ding lawng an ruat cang lai. Tanbo luklak zong in lak khawh dingmi Sakhan an tawr lai. Zeicatiah, Emotional in an der tuk lio caan a si.\nKan pipu chan ah Mirang Ralkap cu fei le nam in an rak doh ko hna. Nihin ah Chin mino nih chai, tanbo le Lai meithal in Ralkap an doh hna. An ral a tthat ning a mak. Karen ral a rak teitu zong Chin Refile an rak si. Cucaah, Chin hi mi ralchia kan si lo. A dermi kan lawh hi Hruaitu ttha kan ngei lo caah a si.\nCucaah, Chin miphun hruaitu hna, tho cang u. Nan hnu ah Mipi kan dir cang. 1948 in chan khat chung kan sunghmi, kan covo, kan nunphung, kan ram lak tthan caan kan phan.Credit-Zasang Cinzah\nTulio fb ah a laar ngaimi cu CNF bawmhnak peklo ding,siapuazi an si tibia achuak,mah nih ahrinmi cu,khawl le a party nih thluak ttawl cikcek mi an tam.


CNF kan pa le pawl Center Executive Committee CEC Meeting an tuah chuahmah — Salai Ephraim Thawngpang\nCNF kan pa le pawl Center Executive Committee CEC Meeting an tuah chuahmah\nCNF kan pa le pawl Center Executive Committee CEC Meeting an tuah chuahmah. Tulio kan ram chaklei thlanglei thawng a phun phun in vun theih lio a si i, kan pa le hna tutan an CEC meeting hi cu a bia pi ko. RGN ah Cozah he a bia pi tuk mi i ruah, i chawnhnak ah rian a ngei mi kan pa le hna , CC caah vawlei cung khuakip, ramkip ah a tlawng lio mi, lampi a um lio mi kan pa le hna dah ti lo cu kan hruaitu pawl an tling.\nAn hmanthlak vun zoh hna in an mithmai pakhat hnu pakhat vun zoh, cun an kong vun ruah chih ah mi hna an ngam ter. CNF ah CEC dirhmun tiang a phan cang mi hna hi cu kan Miphun le kan Chinram tthate, dawhte in a hruai kho ding hruaitu tling lawng te an si.\nChin miphun vialte nih an kan tuah pi mi kip ah hin kan mah le umnak, sining cio in bawmhkhawh, telve khawh i zuam ve cio hna uh si law Pathian nih a kan pek mi kan za-lawnnak le kan Pu-pa nih an kan roh ta mi kan Chin vawlei cu kan kut ah a phan tthan ko lai. Chin miphun vialte hi kan Chinram caah kan tuah khawh mi a um dih, san kan tlai dih. Cu cu mi tampi nih kan ni thei lo. Chin miphun vial te kan Chinram caah i hmang dih cang hna uh sih!\nBiachap: CNF Ralbawi hlun Lt.Col Hre Tling cu D.C le New York khua pi i kan Chin miphun sin a va tlawn hna hnu ah nihin zanlei Indianapolis khua lei ah a rak kir. Vawlei Cung ah khua biapi bik mi tiah chiah mi D.C le New York khua ah kan miphun he tawnnak an va ngeih lawng si lo in, a minthang thang abia pi mi hmunhma pawl zong a va leng kho dih.\nRal phun kip karlak, Ramtang thingtang ah zankhat va riah hman hi a fawi lo. Mah thluk a har mi hmun ah Kum 30 leng Chin miphun nang le kei caah reitheih a tuar mi kan pa le Pu Hre te pawl a tu bantuk in Vawlei cung ramttha bik USA ram i khua minthang pawl ah zalawng te in hawikawm he vun i dinhnak canttha an hmuh hi kan lawmh pi. A min phun caah nunnak thap in kum 30 leng rian a ttuan mi Chin pasal ttha Pathian nih a lam hruai chin ko seh law kan miphun caah kum saupi tiang ttuankhawh rihnak damnak kan pek piak rih ko seh.\nTagged CNF kan pa le pawl Center Executive Committee CEC Meeting an tuah chuahmah\nKum 2020 Ithimnak Ah USDP Nih Teinak Chin Ramkulh Vialte Kan Lak Dih Lai Zeicatiah Cun →\n← China Ram Chungah Khuasa Kawlram Ngaknu Pawl Hna Cu An Lobak Ko Cang Hurduh Cuainak In An Khat Tiah Video An Chuah


Tuanbia: Alexender the Great Thih lai Bia Rovuih 3 – Telemark Chin Baptist Church\nNovember 20, 2018 Cawnpiak, Mino, Pastor, Thawngṭha\nTuanbia: Alexender the Great Thih lai Bia Rovuih 3\nAlexender the Great Thih lai Bia Rovuih 3\nRam tampi a tei hnu, a lak hnu ah, Alexender cu a ralkap ruun hna he inn lei tlun an i tim. Inn an tlun pah ah, lampi ah fak ngai in a zaw. A zawtnak a zual tuk caah damh khawh ding a si ti lo. Ihkhun cungah thih bawh in a ril. Cu ti a ih khun cung i a rilh lioah cun ngaihchia ngai in khua zaza a ruat. “Ka rumnak vialte, ka ral kap thazang vialte le ka vainam ṭhaṭha hna hi pakpalawng ah pei an si dih cang ko lai hi… tiah lungzur ngai in khua cu a ruat lengmang. Hmanhseh, chanh awk a ṭha ti lo. Thlopbul len zawngah pakpalawng menmen ah a cang. San a tlai ti lo. A ih khun cungah cun daang ṭemṭuam piin a ril ko. A miṭhi le a milang pawl zong kan bawipa/sayapa zeitik dah a thaw a dih lai ti lawng an hngak cang.\nCu lioah cun ruah lo piin a kut tang ralbawi zik pakhat a vun auh. Ral bawi pa sinah cun hi ti hin a ti. “Kei cu a rauh hlan ah hi vawlei nunnak hi ka chuah tak cang lai. Cu caah cun bia pathum te cah taak kan duh. Cucu pel lo tein ka thih tikah nan rak tuah te hrimhrim lai,” tiah a ti.\nCu bia a chim dih le cangka cun a kuttang ral bawipa he an pahnih in an ngaih a chiatuk i an biangki no cungah an mitthli cu kham awk ṭha loin ṭhal ruah bang a thla thlurhmarh. A kut tang pa nih, “Aw…ka bawipa…biacah awk na ngeih mi cu chim ko. Kan rak zulh lai. Kan rak tuah hrimhrim lai,” tiah Alexender cu bia a kamh.\nAlexender nih cun biacah kan duh mi a pakhatnakcu: “Ka sibawi lawnglawng nih ka ruak kuang hi rak phor hna seh,”tiah a ti.\nCun tlawmpal a dinh hnuah a bia cu a vun peh ṭhan. A pahnihnakcu: “Ka ruak kuang thlan chung phum ding in nan phorh tikah, ka thlan lam vialte kha sui le ngun, lung man sungsung ka ngeih mi vialte khan nan rak ṭamh dih lai,” tiah a ti.\nCu vial a chim ah cun a ba ngaingai cang. Minute pakhat hrawng a vun din ta. Cu hnuah a pathumnaka biacah cu a chimh ṭhan. “Ka kut hnih tein ka ruak kung lengah nan rak chuahter lai I nan rak thuiter lengmang lai,”tiah a ti.\nA ih khun pawngah a ṭhu mi a biacah a ngaitu vialte cu a khuaruah a har tuk hrinhran. Nain, zeibia hmanh an hal ngam lo. Cu ti cun awlawkchong van sang in an um. Zei ti tuah awk an hngal lo. Cu lioah cun a mah he aa kawm ngaimi pakhat nih Alexender kut cu a vun lak i a hnamh. A thin hmaka te a tonghter. Cun Alexender cu ti hin bia a hal.\nKa bawipa, biaro na kan vuih mi cu kan zapi tein kan tuah hrimhrim lai tiah bia kan in kamh. Natein, zeiruang ah dah mah bantuk khuaruah har biaro hi nan kan vuih, timi hi zangfah tein kan fianh ta law kan i lawm ko hnga ee, tiah a ti.\nAlexender cu a tha a dih ngaingai cang. Nain, a thawpi Humm…tiah a vun chuah i mah ti hin a ti hna. Vawleipi nih hin a tu ka hngalh mi thil hi hngal camcin ve hna seh ti ka duh caah mah biaro pathum te hi ka vuih hnanak a ruang hi a si.\nA pakhatnak bia kan cah mi hna sibawi te lawng nih ka ruak kuang hi rak phor hna seh ka ti mi a sullam le a ruang cu mah hihi a si. Vawleicung sibawi paohpaoh nih hin minung hi an damh kho taktak lo… timi hi mi vialte nih thei hnaseh ti ka duh caah a si. Sibawi zong nih hin mi nung thihnak chung in a um mi hna hi an chanh kho taktak ve hna lo. Chanh khawhnak thazang zong an rak ngei ve taktak hlei lo. Cu caah cun ahohmanh nih nunnak hi rak daw cio u law, rak sunhsak cio u, ti ka duh caah a si, tiah a ti hna.\nA pahnihnak ka biacah mi ka thlankal nak lam sui le ngun in siseh, lung man sung hna rak theh viar uh tiah ka ti duhnak a sullam cu…ka nunnak caan vialte kha hakkau ngai in rumnak ka rak kawl. Nain, ka rumnak cu a tu ah cun ken awk a ṭha ti lo. Pakpalawng men an si. Cu caah cun mivialte nih theih hnaseh ti ka duh mi cu, rumnak kawl hi caan hloh, caan pamh menmen a si. A dongnak ah cun ken awk nih le an ṭhat ti lo tikah hlawnh awk thi le ri men ah an cang ko, timi hi vawlei pinih thei seh ti ka duh caah a si, tiah a ti.\nA pathumnak bia kan cah mi hna kha ka kut a pahnih tein ka ruak kuang leng ah nan rak chuahter lai i nan rak thuiter lengmang lai tiah kan ti mi hna a sullam cu mah hihi a si. Vulei cungah hin tak lawng in ka rak ra, cun tak lawng ṭhiamṭhiam in ka kir ṭhan, timi hi mivialte nih thei hnaseh ti ka duh caah a si, tiah a ti hna.\nCun tlawm pal ah a mit duhsah tein aa chin i a thaw a dih ve.\nMah tuah bia in ka cawn mi khawhmi cu, “Na ngam a dam le dam lo cu nang mah kut chungah a um ko, ṭha tein i zoh khenh ko. Rumnak hi midang bawnhchanh nak caah ah hman lawngah hmual le sullam a ngei. Nangmah ca lawngah thil na tuah ah cun, na thih tikah na thih pi chih ve ko lai. Nain, midang caah na tuah a si ah cun, a nung zungzal ko lai,” ti hi a si.\nBy Chavy Ṭha Tin Kulh\nRef: Moral Stories


Rev. Lai Ram Hu Upatnak – Hakha Cherry\nKan pa Rev Lai Ram Hu, Bawipa sal tha, miphun kilhkamhtu nih a kan liamtak cu kan ngaih a chia tuk e.Rev. Lai Ram Hu ka upatnak 3:1. Pathian rian a tuan pah in Pathian hla, ram hla fung 3000 ring lo a phuah, cu cu mi sawhsawh nih tuah khawh lomi a si\n2. CNF pawl hi bawmhchanh cu chim lo anmah he lampi ton i i chawnh hmanh hi ralkap nih an kan vuakden lai tiah thihnak thlan tlang cung dir tluk i kan rak ruah lio ah pastor a si ko nain a fapa bak CNF ralkap lut ding ah amah nih a va thlah.\n3. CCC (CCU) Hakha sianginn kan rak kai lio (1994 or 95) ah Hakha khua thar ah ralkap nih mipa pakhat zei sual lomi meithal in an rak kah i mah lio ah ral tha taktak in a holh ngamni ah Rev Lai Ram Hu le atu US ummi Rev Dr Van Ni khi an rak si.\nCawnnak ah cataang sangpi a si lo nain a lam kip in Pathian nih kan miphun caah a hmanmi a si.Tantakmi chungkhar Bawipa kan Pathian nih hnem ko hna seh.A tang photo hi 2018 ah Australia kan rak tlawn ti lio si.Creit-Peng Thang\nAdanng relthan;Ralkap Ni cu Tluang Te an Dih Cang;Nihin Ralkap Ni cu kum dang nakin minung thaazang a der ngai. Nain hriamnam thaazang kum dang nakin an piah deuh.Vawlei cung ram nih Thaazang pek nak ca an kuat tawn hna ii nihin cu Myanmah a lin zong ah an tial ti lo. kumdang ah cun Ambassy, Ambassdor an kai peng nain Nihin cu an mui hmuh an si lo. Nan riantuannak kan in hnatlak pi lo ti he akhat ko. Russia le Tuluk lawng an kai tiin theih a si.\nSub- committee pathum kan dirh cang i NCA tharchuah ding ka zuam lai a ti. Nain tlangcung hriamtlai cheu khat cungah an mah pumpak rumnak, siitha lo hriamnam an zuar mi an um a ti rih.\nSiipuaizi a tla chin chin cang lai. Mipi kan har tuk cang lai. A ruah ning bantuk pakhat hmanh a tlamtling mi le a thar chuah khawh mi a um ti lo. Mipi hrem, tleih le thongchungah khumh le thah lawng a duh cang rau.\nA’chung bia daihnak ka sawm hna lai ii an ra duh lai lo a theih caah Ralkap Ni dih hnu cun Tlangcung hriamtlai ka kah cang hna lai a ti in an chim. Cucu hriamtlai umnak hmunhma lei an ralkap a kuat pah cang hna ii a tu a kuat rih hna lai tiin theih a si.\nRalkap pawl an hrang chin cang lai. Thaizing thawk in cun Methal in thih lak in sandahpiah mi pawl kap hna uh an ti cang hna tiah thei a si. Nan fa nu le nan fa pa hna thi hna hlah seh ti nan duh hna si cun sandahpiahnak ah an i tel lo ding cu nan kut chung ah a um a ti hna.\nRalkap nih an chim bantuk in an tuah tak tak si cun Mipi zong daithlan ding a si ti lo. Kan theih mi tactic hman dih a hau cang. Ralkap sakhaan pakhat tal cu lak ve a hau cang. Hakha Ralkap sakhaan a tlanglei in meidua piak ve hna seh law zamtim hna ah kap cang hna seh. Khankhaw lei le Kalay lei an rak rat nak lam bawh i kah lawng ah kan tei hna lai. KIA le KNU nih Ralkap sakhan an ting cang ti thawng cu theih lengmang a si i kan mah lei zong ah sakhan ting khawh nak lam a um ve ko lo maw?\nKan cihmih an kan timh cang ii mipi zong nih raltha te in dir ve ahau cang.Zei ko hme Ralkap cungah kan sual, sualnak ngei lo tam tuk an kan thah MAH le ralkap pawl ruangah ram pumpi lungzawtnak kan ngeih dih cang lai.Lungrual cu teinak a si.Credit-Robert Ling\nHakha Mann Motor Mongtu Ko Sai Kyaw Kyaw Hakha Gate ah an Tlaih


Bawipa Tipil Innak Puai | Radio Veritas Asia\nBawipa Tipil Innak Puai\nNihin cu kan Bawipa Jesuh Johan kut in tipil innak puai a si. Ti chungin a hung thawh dih kate ah khan, van kha aa cheu i Thlarau cu thuro bantukin a cung i a run i fut kha Jesuh nih cun a hmuh. Cun van in aw pakhat kha a theih i , “Nangmah hi ka Fapa dawt cu na si. Na cungah ka lung a tling ngaingai,” tiah aw nih cun a ti. (Mk 1:10-11)\nPa Pathian nih dawtnak in a Fapa ngeihchun kha kan sin ah a rak thlah. Kan mah pakhat cio hna zong Pa Pathian nih a kan dawtnak kha theih in pakhat le pakhat kan i dawt ve cio awk a si. Bupi chungah mithiang tiin kan ti mi hna an nun zia kan zoh a si ah cun, an kum khua upat le ngakchiat zeihmah um lo in Pathian duhnak kha a duhnak nganbik ah a chia i aa pechan mi Pathian hnu zul tha an si. Kan nih hna zong ka upa tuk cang, kan ngakchia tuk rih timi lungput ngeih lo in Pathian sin ap buin a duh nak lam zulh khawh i zuam cio hna u sih.\nDawtnak a um nak hmun paoh ah Pathian a um. Cu a si caah kan chungkhar, kan phu, kan bupi chungah pakhat le pakhat rualrem te in le daw tein a nung mi le Pathian mui a langhter kho tu si khawh i zuam cio hna u sih.\nThla kan cam hnga ding mi cu: “Maw Bawipa, midang sinin dawtnak hmuh ding le a cohlaang duh mi lawng si lo in midang cungah dawtnak a langhter kho tu ka si ter ko sawh” tiin thlacam hna u sih.


Hi Ban Tuk Thawng Theih Hi Cu A Poituk E Pasaltha Hna – Chintanbo\nMay 20, 2022 admin MYANMAR NEWS 0\nHi ban tuk thawng theih hi cu a poi kho tuk e uico hna ruang ah pasaltha hna ram le miphun caah nunnak apetu antam tuk cang e, nizan tini May 15 Zinglei ah,Shan ramkulh,Kaya ram ri , Momese chak lei, Similaw khuaah sitcong ara mi uico ralhrang hna 422 tat hna cu, Mipi Pasaltha Kekhon PDF, Moebye Pdf, KNDF Bo 3 phu hna nih ankah nihin nizan May 19 tiang I kah nak a um,\nMay 15 in I kahnak athawki, May 18 ah cun Phekhung PDF tatzing-2- tatkhoi-1 ah um mi Pasaltha minung Pakhat nih ram le miphun caah a nunnak apek, atuh zong ikahdohnak afak khawh men tiah, Pasaltha hna PDF hna nih Similong khua le Dawpaw ku khua karah aho hmah kal rih lodingin mipi hna cu thawng anthat hnan,\nThawngdang, Ralhrang nih inn 200 renglo an khangh tthan e, Kani pengah ralhrang nih khua pathum an khangh. Yezakyo zongah khua 17 chungah inn 163 an khangh tthan. Chindwin tiva chakhlei NatGyi khua cu ralhrang hna nih Nizan may 19 ah khan an khangh tiah khuami hna sin theih a si.\nNizan ah ralhrang hna nih Nat Gyi khua an khangh i zanlei suimilam pakhat hrawngah Wetchaung khua le Ywatha khua an khangh rih. Culawng siloin nizan thiamthiam ralhrang uico rual hna nih khua tam ngai an khangh rih. Nat Gyi khua hi tutan in a voihnihnak an khangh si.\nMay ni 7 in may ni 8 tiang ni 12 chungah Yezakyo peng ah ralhrang hna nih khua 17 chungin inn 163 an khangh tiah mipi ralkap hna nih an langhter. An khanghmi inn hna cu Shwehlain khua ah inn thum, Takaung khua ah inn khat, Pyubu ah inn hnih, Miphuza ah inn 11, Mekung ah inn 23.\nSetih khua ah inn riat, Mesun khua ah inn 11, Netazaw khua ah inn sarih le Muce khua ah inn 17, Taungkung khua ah inn 9 le Kaing khua ah inn sarih. Cun Hlaykhok khua ah inn 18. Culawng siloin Min khua ah inn 20 le Kyauhphu khua ah inn khat le Cuaikung khua ah inn 23 an khangh hna tiah mipi ralkap lei nih an thanh.


By:Tin duh Thang’Thinlung He Raltha Tein A Dir Mi Pa,Dr.Van Hmun Lian vote pek a herh nak. – Onlinenungak\nBy:Tin duh Thang’Thinlung He Raltha Tein A Dir Mi Pa,Dr.Van Hmun Lian vote pek a herh nak.\nBy bawi bawi on October 30, 2020\nChin Miphun Le Ram Zawnruahnak Le Dawtnak Thinlung He Raltha Tein A Dir Mi Pa,Dr.Van Hmun Lian hi Vote peek tlaak hrimhrim a si.A chuahnak,Tlangpi khua mi hna hmanh khi,nan khua mi ka si caah vote nan ka peek hlei awk a si lo,duhthimnak nan ngei i,mah nan duhthimnak cu a diknak ah nan hman kha a biapi tiah a ti ngam bak mi a si.\nA zei maw Mp ai candidate mi pawl cu,khua khat kan si,tlangkhat kan si,pengkhat kan si i nan mah nan ttanlo ahcun midang nih zeitindah an kan ttanpi lai tiah an au len,a nih cu a si lo,kan tuanbia hi kan hlat uh ti khi a si ko.\nMahbantuk minung,diknak bak miphun le ram caah chiah ai tim mi,nuhrin sining hrim i a dik mi le,a holh a tlawm nain diknak a ttanh mi le a ral a tha mi hi,kan miphun le ram nih kan herhcaah ,Dr.Van Hmun Lian hi vote peek hrimhrim a phu ko.Chinram le miphun dik tein kal usih ti na duh ahcun,Van Hmun Lian kha vote ko hna usih.\nRelchap a duh mi hna caah a tang:\nRamkomh bu Myanmar thimnak cu zarh thum hlei aa duh ti lo. Ramchung kong lawngte kan ceih i zeitindah ram innpa hna nih an cuanh ve, a bikin India le Tuluk nih zeitindah siter an duh timi tlawmpal in vun zoh usih. Mi zei ram le miphun paoh nih anmah ram ca a hlawkmi (interest) hi pakhatnak ah an chiah cio. Tuluk le India hi Asia le kan ram caah a biapimi an si caah zeibantuk dah tutan thimnak ahhin an i ruahchan, zeitindah an buaiter ve? USA thimnak ah an i thlaak bantuk in kan ram thimnak zong ahhin a tlawm tamin an i thlak ve. An i thlak ti tikah an ram hnih nawlngeihnak kha Myanmar cung ah langhter an i zuam veve.\nNichuah lei Asia a cuantu thiamsang hna nih cun Tuluk nih Ralkap le USDP an sungh ding hi an duhdeuh tiah an chim. A ruang cu Suu Kyi hruaimi NLD nih a tei hi Ralkap nih uknak vun tlaih tthan nakin cun Tuluk caah hlawknak a tamdeuh lai. Minung covo a buar i democracy a duh lomi Tuluk nih tutan ah Democracy le minung covo a auhpi tu tiah ruahmi Suu Kyi le a party NLD nih teinak hmu seh ti an duhmi cu khuaruahhar ding cu a si lo.\nAsia Times nih a ttialning ah Tuluk hruaitu pawl nih hin Ralkap cozah le uktu pawl hi Tuluk nih a hlan bantuk in a tlaihhip kho ti hna lo, phundang chim cun a khonthrawl kho ti hna lomi a vun hmuh cang. Cucaah a luancia kum hnih hrawng khan Tuluk hruaitu hna nih Aung San Suu Kyi hi ralkap nakin an uardeuhnak kha thup lo in an langhter lengmang. Tutan thimnak zong tei seh ti an duhnak kha an langhter.\nRalkap le USDP hi tutan thimnak zong ah teinak an hmu lai tiah an zumh lo ruang zong ah aa tel kho. Teitu a si lai tiah ruahmi minung le party a naihtu cu an um rengreng. Cu lakah biapi in Tuluk nih NLD teiding a duhnak cu ralkap nih Tuluk ah i hngatchan lo ding in an i zuammi le ramdang i hngatchan lo in rampi runvennak ttuanvo kan ngei an ti lio ah nitlak lei ram pawl sin i a limhang a zor cuahmahmi Suu Kyi nih Tuluk hmai ah ai phahmi hi a si bik. AA khi Tuluk ser hrimnam lawngte an hmang i Min Aung Hlaing nih Tuluk cu a mawhchiat ngai, Russia a tlawn lio ah. Tuluk ser meithal tam tuk AA sin a phan ding an tlaihmi zong a tam caah Suu Kyi he rian 33 leng hnatlaknak a ngeimi Tuluk president Xi nih NLD tei ding a duhdeuh.\nNaite ah India nih ralkap cu titang lawng a pek hna (an i caw). Mah hi Myanmar a dawt tuk ruang lawng a si lo, India le Tuluk cu an i ral caah Myanmar ah nawlngeihnak an kawl veve nakah an tuahsermi a si. Tuluk nih India Sea ah hmun a hun khuar cuahmahmi hi Myanmar ralkap nih ai runven khawh nakding ah a si tiah VOA nih a ttial. Thimnak a vun naih tikah India nih Myanmar cozah cu a lungtluanh aa zuam i a hleiin ralkap hi a bawmh hna. Bianaah tu chun ah khan Indo-Myanmar ramri i hriamtlai pawl cu Myanmar cozah ralkap Sunrise-3 timi Operation min in an phomh hna i India nih mawhchiat lo in a bawmh salam ko.\nIndo-Myanmar ramri ahhin kanmah Chinmi/ CNF zong hriamtlai an um. India nih Northeastern State pawl ah ral a thawh duh tikah, a siloah khonthrawl a duh tikah Myanmar ramri i an i dor a si ahcun Myanmar le India pehtlaihnak tthat caah an him lo. Tuluk nih Myanmar ah nawl a ngeih tuk ding hi a duh ve lo. Cucaah cozah lawng si loin ralkap hrimhrim hi thazang tthawnter ai zuam cuahmah.\nTuluk kan zoh a si ahcun ralkap le USDP nih uknak an tlaih, asiloah ralkap uknak ah Myanmar a kir sual ahcun international tlangtlaknak a hun tam tthan lai, phihnak a tam lai, asiloah rampi buainak a chuak tthan lai i Myanmar i Tuluk pawl caah harnak a chuah khawh pinah chawlehnak a tuahmi a sung /rawk dih kho. Ralkap uknak a dotu hna nih nitlak lei ram pawl an i bochan tthan hna lai ti kha an hngalh.\nTrump America First le MAGA nih Tuluk hi Asia ah lor caan saupi a pek cang. American nih ramkip fonh bu le rianttuannak ah an rak dirpimi democracy policies kha a aw thang ti lo. Cu chinchap ah Rakhine kong ah Suu Kyi cu nitlak lei ram pawl nih an zumhnak a zor. Democracy party le Suu Kyi cozah he pehtlaihnak ttha an rak i ruahchanmi, leiba ngaihthiam an duhmi vialte kha a zor dih tthan. Suu kyi nih nitlak lei ram pawl he a tthami pehtlaihnak a lamte a kawl i a zulh tthan lo a si ahcun Tuluk sinah ai phah peng a herh lai cucu a cang lai tiah Tuluk nih an theih.\nMagyn Kelly: Capitol Buainak Cu Media Ruangah Si\nThlantlang Biakinn Thil Cang : Mithla Nih LIVE Bak In Hla A Sak Ve (+Video)\nBy: Rev. Tluan Hre Lunglawmhnak Thawngthanh Hakha Zophei Nan Men Loh\nChin Pasal Tha Tial Cung Thang A Rauhhlan Ah Aiphomh Cang Lai Thazaang Pe Cio Hna Usih\nHakha khualipi le Nawi Nelrawn (Nawi Valley)


Sweden lei Covid-19 update – Hakha Cherry\nTu hrawng hi Sweden cu Covid-19 zual lei a panh. Sweden cozah nih Lockdown tibantuk a tuah bal lo pinah mask hna hi cu tluk piin a strict lem lo. Nain tutan cu a vun rengh deuh ngai cang. England ram ah an hmuh tharmi Sar-Cov-2-virus ruangah tuzan in England le Danmark in Sweden lei khual tlawng le luh a kham.\nRestuarant ah rawl ei tikah cabuai pakhat ah minung pali cung thut lo ding, minung pariat cung tonpumhnak tuah lo ding, bar le night club te pawl ah zan suimilam 10:00 pm hnu zu zuar ti lo ding, buss le tlanglawng (train) in khualtlawn tikah mask hman ding tibantuk a vun chuah.\nSianginn hi High School in a cunglei paoh cu a luancia thla zeimawzat khan online in cawn a si cang. Tang 9 in a tanglei bel cu ttha tein kai a si peng ko rih. Covid-19 long siloin Sar-Cov-2-virus an vun hmuh chap ruangah thaizing hi kan cozah nih shoping centre, super market le zapi tlawnlennak hmun hna ah zulh ding phung kan vun chuah lai tiah an ti.Nihin tiangah Covid-19 in a zawmi 367,120 an si cang i, a thimi hi 7,993 an si cang.Credit-Salai Biak Tum Lian


Ruahnak pakhat chim ka duhmi cu CNA/ F caah khuakhan lairelnak caan a um te ko lai. – Hakha Cherry\nRuahnak Pakhat .Mi tampi nih ruahnak nan ka hal I kan lehkho bak hna lo. Pinah katheihmi a tlawmtuk tihi chimh kan duh hna. CNF/ CNA bawmhnak hi a ka kan tinhnak hmunah a phan kho rua lo nan ti tikah keimah nih cun kan let kho bak hna lai lo tihi haltu tampi leh kan duh hna.\nNain Ruahnak pakhat chim ka duhmi cu CNA/ F caah khuakhan lairelnak caan a um te ko lai. Cutikah thawhve na duh ah cun rak I chiah rih u law kan duhmi kan hmuitinhmi hmun a phakkhawhnak dingah lairelnak caan a um tikah khin rak thove te ko tihi cah kan duh.\nMi tampi kan lung ai rual a hau I kan hmuitinhmi hmun fiangte a phak I rian tuannak hmunah a tuan kha kan saduhthah le kan hmuitinh cu siseh tihi kan duh dih.Kha lung awtawm lote in hmunkhat te ah lai kan relti te hna lai. Tihi kan luhkhawh bikmi hna cu a si.\nTlinhlonak tampi um ko hmanhsehlaw tlinh caan kan phan te ko lai.Lungrual te le tanti thiam le lairel thiam nih hmailei kalnak lampi tha a si lai. Miphun a lianngan tertu cu dinnak a si.Credit-Josph Thawng Z Ting


KAWL MINUNG TEL LOIN KACHIN COZAH KAN DIRH LAI:KNO – The Chinlung Post\nKachin ram ah kawl minung i tellonak cozah kan dirh lai tiah KNO phu nih thanhnak an tuah. Hi lio caan ah Kachin Political Interim Coordination Team ( KPICT) cu CRPH he an i chawnh cuahmah lio asi i, zeimawzat zong hnatlaknak an tuah cang i, ralhrang kawlralkap uknak dohkalh dingah hmunkhat thinkhat in rian kan ttuanti lai tiah aliamcia May 27 ah tonnak an rak ngei.\nRelchih:Ralhrang kawlralkap nih DVB le Mizzima reporter pahnih cu ningcang loin thawngpang an zamh ti ruangah kum hnih thongtlak dingin biachahnak an tuah piak hna. Ralhrang kawlralkap nih DVB reporter Aung Kyaw an tlaih lio ah hin Live in arak thlah. Amah he hin ralhrang kawlralkap hna nih DVB reporter minung pathum an tlaih cang hna. Ralhrang kawlralkap hna nih DVB le Mizzima hi an license tiangin an rak chuhmi hna asi.


Kawl Miphun Nih Federal An Herh Lo Pinah An Duh Fawn Lo, Chin Party Lawng Dirpi Usih – Chin World News Evening\nKawl Miphun Nih Federal An Herh Lo Pinah An Duh Fawn Lo, Chin Party Lawng Dirpi Usih\nCHIN FOR CHIN (Part2) KAWL MIPHUN NIH FEDERAL AN HERH LO CAAH AN DUH LOH\n(1) Bama State Ser a herh: Federal သည္ဗမာ့အေရးမဟုတ္- Federal သည္တုိင္းရင္းသားအေရးျဖစ္သည္- Kawl Miphun nih cun Myanmar Ram hi an mah ram le an mah ta ah an ruah. Tlangcungmi pohpoh hi an mah ram ah khua a sa mi, Mikhual bantuk ah an kan hmuh. Federal ram si ding ahcun Kawl miphun caah BAMA STATE ser piak a herh hrimhrim. BAMA STATE ser cu Kawl ca ahcun ram vialte sungh tluk ah an ruah.\nTlangcung hriam tlai phu nih Bama State kong cu propose an rak tuah bal i, Kawl pawl nih cun an duh lo tuk ah thih hmanh an ngamh dih.Cucaahcun Kawl party NLD, USDP le RALKAP etc..nih cun zeitik hmanh ah Federal cu an duh lai loh ti kha i fiang a hau. Kawl nih cun Feferal an herh lo cu teh.\n(2) 21Century Pinlon: 1947 Pinlon Sachoh hi Tlangcungmi kan caah Mate-i uknak (Self Detetmination) a hrampi asi i, Federal State caah Aamahkhan nak asi. Asinain Kawl nih an duh lo caah 21 Century Pinlon Assembly in hlot an timh. A ngaingai ti ahcun Aung San Duu Kyi nih a tuahmi 21 Century Pinlong Assembly hi 1947 Pinlong tlinter nak (implementation) siloin hlot duh (Extirpation of the spirit of 1947 Pinlon agreenent) ah tuah mi asi.\n(3) NLD nih Tlangcungmi Party he Alliance tuah a duh lo\nNLD nih Tlangcungmi zawn ruahnak le duhsaknak ngei sehlaw Tlangcungmi Ram ah NLD Candidates lut a herh lo. Tlangcungmi Party he Alliance tuah in riantuan khoh tuk mi khi asi ko. Zo Congress le SNLD he Alliance an rak tuah bal nain a hrawh than. Tlangcungmi Party he Alliance tuah hmanh a duh lomi nih Tlangcungmi caah Federal a kan ser piak lai ti cu hruh rumro asi ko.\n(A dang a tampi nain kan chim ti lai loh): Federal cu NLD sin ah maw Kawl sin ah kan hal lai i, an kan pek lai tiah Chinmi tampi nih nan ruah. Federal cu Kawl ta asi lo. Kan covo kanmah ta asi. Kan mah nih kan lak lai…\nFederal သည္ဗမာ့အေရးမဟုတ္: Federal သည္တုိင္းရင္းသားအေရးျဖစ္သည္ Tlangcungmi dihlak lungrual tein kan dir hnu lawngah FEDERAL cu hmuhnak lam a um. Shan nih SNLD, Arakan nih ANP, Chin nih CNLD etc.. Chin Party dirpi hi Chin miphun caah kan tavuan asi. ခ်င္းပါတီကုိေထာက္ခံျခင္းသည္ခ်င္းလူမ်ဳီးအ တြက္တာဝန္ေက်ျခင္းပင္ျဖစ္သည္.


Nungak Pawl nih An Thlah Sian Tilo Mi , Papawl Na Nungak Maw Na Nupi Maw Rak Fial Ve – Video – Onlinenungak\nNungak Pawl nih An Thlah Sian Tilo Mi , Papawl Na Nungak Maw Na Nupi Maw Rak Fial Ve – Video\nKorea mi hi a tamdeuh cu an taksa a ngo i an kut ke zong a ngo i duh an nung dih .An ci ruang zong ah a si ko lai nain korea mi an ngo nak bik cu buhfang rialmi a hang biatak tein an hman ruang ah a si tiah an chim i an siam ning zong online ah hmuhding tampi a um ve fawn .\nKan mah laimi zong nih hin mi thenkhat nih cun a tha tiah an theih ve i an tuah pah theu nain pehtlai in a tuahmi taktak an um lo tik ah a that ning tluk in taksa ah a lang kho manh lo i an mak than lengmang .A taksa aa dawhmi le a thianhlim mi cu an thil tuahmi kip ah mi ngeihsak an tong deuh i an hlawh a tling deuh hrim ko tiah mithiam pawl nih an chim i , minung hi kan taksa a thatnak le a ngo nak le a thianhlim nak ding hi kan mah rian bak a rak si cio .\nCu caah cu phaisa tampi dih haulo tein nifatin kan eimi fangfak hang in kan taksa a that i a ngo nak ding a si poah ah cun kan tuah cio awk a si ko .Zei tin dah a tuah ning a si timi cu a tanglei ah kan rak langhter lai i a video zong in zohhchih khawh a si thiam lai .A phunphun in a um i a sawlsam nak bik in kan rak langhter ko lai .\nA hmasa bik ak fangfak kha tikik in na ciah lai i nazi 2 hrawng a rauh hnu ah a hang na zet lai i vuurlak ah na chiah lai i na khal ter ta lai . Cu a khal mi cu zing na thawh poah ah na hmai ah a cul ten na cul piak lai .Cu hnu ah nazi 1 chunghrawng kha thlikik na chem ter lai i cuhnu lawng ah ti in nai phiah than te lai .\nCulawng silo in rawlchuan mi buh ti hang zong in a tha chin chin , Buh hang kha n azet lai i na deihter hmasa ta lai . Cu buh hang cu na hmai ah din tein na cul piak ve lai i nazi pakhat hnu ah na hmai nai phiah ve than ko lai ai khat ko . Cu ti cun zarh hnih chung hrawng na tuah ah cun na hmai ah a that nak a tak in na hmuh lai i pehtlai in na tuah huam a si lebang ah cun na hmai cu thlapa bantuk in a ceu ko lai . Fang hang le thildang cawh zongin tuah a ngah thiam thiam i a tuahdan a tanglei ah rak zoh chih .\nVawlei Cung tuanbia Ah A Um Bal Rih lo Mi A Voikhatnak Pa Nih Fa A Hrin Bak Ko Hih


Tulio Ah Theih A Herh Bak Mi Le Ralrinawk Thil Pa(3) – Chin 11 News\nTulio Ah Theih A Herh Bak Mi Le Ralrinawk Thil Pa(3)\n2020 US milu relnak form phih cio dingah US um Chin miphun Nulepa tuanvo kan ngeih lio te a si. Chin tiin phih khawh i zuam cio hna uhsih. Nulepa nih phih kan thiam lo ahcun kan fale zong tlolh lo tein fial i zuam hna uhsih. Cuti asi thiam lo ahcun innpa chakthlang le upa theihhngalh mi sinah fuh in tuah i zuam hrimhrim.\nGreencard kan i tlaih caan kum(5) chungah sualnak a phunphun tuah ahcun fawi tein deport tuah khawh asi. US Citizen ka ngah ko cang ti ai pat in zeitluk sualnak ka tuah zongah an kan khirh bal ti lai lo tiin maw ruat sual lai uhsih. Cozah sinah lih le hrawkhrawl in thil kan tuah ahcun khirh khawh thiam kan si. Lilla Haiddar ti mi nu hi US rammi sinak a ngeih kum (20) hnu ah kuat than ding asi. Aruang cu US rammi asi hnu ah ningcang lo le lih in a cawlcanghnak a tam tuk caah asi. US phaknak ah case cu a phunphun in tuah ve ko hmanh hna uhsihlaw kan phak hnu ahcun cozah sinah lih le hrokhrawl in kan cawlcangh chap ti lo a tha. Kan case an kan dawi peng ko ti thei hna uhsih. ICE nih Citizen a si cang mi case zohfelnak tuah than dingin agents 300 lak a timh than hna. Kanmah Chin Miohun zong an kan hnursuan khawh mi asi.\nCovid- 19 ruang longah siloin lengchuah tikah kan pawngkam minung cung zongah kan i ralrin ngaingai a hau. Mirang lakah mitha an tam bantuk in nehsawh le thleidannak nganpi a ngei mi an rak um ve. Kei rian ka tuannak ahhin keimah long Kawlram mi ka si nain tukar hrawngcu ka hawi le nih Asian tiin an ka capo pah tawn. Laimi tampi rian an tuannak ahcun zeitindah an kan hmuhning asi ve hnga ti a ka ruahter. Coronavirus ruangah Gorgia le Dallas ah kan Kawlram mi nih harnak kan tong cang.Hi zawtnak hi US ram ahcun ai thawk ka lawng si rih caah zeitiangdah harsatnak kan tawn lai chim awk a tha lo. Rai zawtnak le eidin kong lawngah si loin pawngkam minung hna cung zongah thutdir le biachim zong ralring tein kan um a hau. Shopping le bazaar kal zongah mitfim tein ralrin i zuam hna uhsih.\nLaknak : Al Bik Lian/Religious And Political Voice


US nih China cu cawlhcang kho lo bak in a tuah cang\nPosted in HOME, US NEWS, VAWLEI THAWNGPANG\nadmin September 21, 2021 Leave a Comment on US nih China cu cawlhcang kho lo bak in a tuah cang\nChina le US hi cu voih tampi ka rak tial tawn bantuk in uico le meheh an si i, China intelligence thawngpang US nih a langter mi zong ka vun tial cang kha. Kum 2036 hnuah US tei khawhnak ding caah lam an kawl cuamah lio tiin\nUS nih China cu sourth East tipi ah cawlhcang kho lo bak in a tuah. Mah lawng si lo, China nih ka ram tiah a chim peng mi Taiwan zong US lei a vun dir pi i, India le Japan cu Air Power lei ah an thawng chin chin lengmang i, rian an tuan chin lengmang cang caah China caah mangchia bak si cang\nChina nih Taiwan hi China ram a si tiah a ti peng, natein Taiwan nih a cohlan lo i, a ven nak ding caah vanlawng tih nung tuk mi US ta, F-16 $1.44B man cawk a tim than hoi cang. Taiwan hi Asia ah F-16 a ngei tambik ram a si. Mah bantuk in China vanlawng a cawk lengmang mi hi Asian Giants China in i vennak le China dohnak caah a si tiin an chim .\nTaiwan Relations Act hmangin in Washington nih Taipei caah kum 2010 thawk in $23 billion arms sales ding in Taiwan he rian an tuan ti. Kum 2019 ah US nih Taiwan sin ah Lockheed Martin F-16 Block 70 fighter jets , $8 billion man zuar ding in hnatlaknak a rak tuah. American aerospace giants General Dynamics & Lockheed Martin nih an ser mi F-16 hi 4++ gen ( fourth generation) ah cun a tha bik a si.\nChina caah ral a si mi, ram pali, US, Taiwan, India le Japan hna cu an thawng thin chin lengmang i, China nih Taiwan le Japan cu heh tiah hriamnam lei in a bawm cuamah caah China caah South East China ah duh poah in cawlhcang cu tih nung tuk cang lai. Cred-RTK\nAn zum ning bantuk in a tuah tak tak ko cang. Joe Biden nih zeitin a tuah lai ti zoh si cang →\n← Joe Biden cu polls ah a mualpho chin lengmang cang


I RALRING TAKTAK DINGMI RAMKHEEL HLAWH HLANG THEIH KHAWHNAK PALI – The Chinlung Post\nPolitical Prostitution: Ramkheel Hlawhhlang. Ramkhel hlawhlang (political prostitute/prostitution) timi cu miphun le ram dawtnak le dirhmun fek ngei lem loin pumpak miaknak le thutdanh hmuh duh menmen caah ramkhel rianttuan khi asi. Khel dangin chim ahcun, ram le miphun dawtnak or dirhmun hnuchit tak in a thazang ngeideuh, a lardeuh, tangka ngeideuh tbk sinah miphun sinak a zuar mi khi ansi ko.\nKha bantuk ramkhel hlawhlang pawl hi miphun chungah an um theu tawn. Ralring thiam lo ah cun zumh an fawi ngaite. Zeitin dah kan theih khawh hna lai? Pakhatnak. Ram a daw ngaimi an lo ko lai nain miphun le ram tthanchonak kha miphun dang hngatchanh longin tuah an ni zuam tawn i miphundang pawl singah lukung kha an zei a pawi lai lo.\nPahnihnak. Mipi tthatnak le miphun nawl ngeihnak taktak caah khua an khang lem lai lo. Pumpak miaknak le nawlngeihnak kha hmai an tlak hmasa zungzal lai. Pathumnak. Dirhmun fek zeitik hmanhah an ngei lai lo. Thazang a thawng deuhmi le thil tuah kho deuhmi sindeuhah an um lai i tangka le tthazang in mi ramkhel lemsoinak an tuah lai.\nPalinak. Miphun dang ALan (flag) le Bawi pawl tangah khupbil le lukun an ni fawih tuk lai. Hipawl ruangah miphun pakhat asimi nih kan ni ralring ngai a herh i biatak tein kan doh hna awk asi. Zumhsual ahcun miphun tiang an kan tlau pi khawh. Credit: Rual Lian Thang\nRuahphu taktak a simi relchih: Min maw na Dirpi Lai? Thiltha a tuahtu dah na dirpi lai?Pu Van Kai cu a min a thatuk nain mah nuamhnak ca lawng a kawl mi asi. Pu Hell Tla cu a min style lo nain midang caah thiltha tuahtu asi. Pu Van Kai min cu min tha tuk asi, kei mah ka zumhnak he zong ai pehtlai mi asi le Van Kai zong ka duh caah Pu Van Kai min hi Dirpi ko ning na ti lai maw?\nPu Van Kai na dir pi ruangah Van ah na kai hlei lai maw?Asiloah Pu Hell Tla cu midang zawnruat le Thiltha a tuahtu asi caah Ka Dirpi bak lai na ti lai dah? Min nih Lai a rel loh a minung ah khan kan dir awk a si ko.Chin min အလွဲသုံးစား hman in နိုင်ငံရေးကစားကွက် ruangah Kan Chin mi no an thinlung a pial sual Lai phan a um tuk.Fapa 2 na ngeih hna i, Jocob le Chin Pasal tiin min nai sak hna.\nJocob he Chin Pasal he na fapa an sinak le Chin mi an sinak kha ai khat ko. Jacob asi ruangah Israel mi na si na ti kho loh. NLD Le CNLD min bunh ruangah miphun min kan chim ding asi loh.Hi hnu kum 5 ah cun Chin State vial te a huap kho mi Party min pakhat mindang a hung chuak kho than mi zong asi ko.Miphun min Chim le Biaknak min chim cu နိုင်ငံရေး Party ah kan Hrial hna a hau. By Peter Ngun Za Cung\nNote: Hmanthlak kan vun langhtermi hna hi Party huap in vun langhter mi asi. Hi hmanthlak kan tar langhmi ruangah ramkheel hlawh hlang an si tinak asi lo. Miding mifel lawngte an si hna. Ramkhel vun ti tikah a party le hmanthlak tu kha kan vun tar bia asi.


LUNG AFAK KO. KHRIHFA NUTE MITTHLI HE BIACHAHNAK AN TUAHPIAK – The Chinlung Post\nKhrihfa nu hngakchia cungah biachahnak an tuahpiak mi cu lung afak ngaingai. Celh ding bak asi lo. Biachahnak an tuahpiak lio ahhin chungkhar zawnruahnak he a mitthli tiangin a tla. Khrihfa nute cu an fir i, biaceihtu hna nih a firtu sin ah nupi ca dingah um dingin biachahnak an tuah piak. Thil sining cu atanglei bantukin a si.\nPakistan ah kum 14 te lawng a sirihmi Khrihfa nu hngakchiate Maria Shahbaz timi cu aliamcia April thla ah khan rianttuan dingin akal. Cu ahcun Muhammad Naqash le a hawi le hna nih meithal he an hrocer hnu ah an fir. Culawng siloin hramhram in nupi caah atuahpin ah Islam biaknak ah hramhram ah an luhter rih.\nHi konghe pehtlaiin thilsining vialte hna cu Lahore biacaih zungah chuahpi a si. Biacaihtu hna nih cun kumtling lo hngakchianu te cu nupi caah a firtu hna sin ah um dingin biachahnak an tuahpiak. Cun a biaknak asimi zong Islam biaknak ah i thleng seh tiah an ti rih. Khrihfa nu hngakchia te cu nu zohkhanhnak tangah an umter rih.\nZohkhanh a si hnu ahcun a firtu hna chungkhar sin ah nupi dingah um dingin biachahnak an tuahpiak rih. Hi konghe pehtlaiin WION News nih alanghterning ahcun hi biachahnak court ah an tuah lio ahhin nu hngakchiate cu a mitthli atla tiah mithmutu hna nih an chim tiah an langhter chih ve.\nA chungkhar cungah thilttha lo a chuak sual lai timi a phangtuk tiah an chim chih. Curuangah thilsining zong zeihmanh achim lo ti a si. Chungkhar lei nih nawlnak an tuahmi cu kumtling lo hngakchia asi i, va ngei dingah cun a hngakchiatuk rih tiah nawlnak an tuah mi zong biacaihzung nih a cohlan piak hna lo ti asi.\nHi bantuk thil sining hi Pakistan ahcun a tam ngaingai ti asi. Kumkhat chungah hibantuk case hi athong thong a um tawn. Curuangah Pakistan cu vawlei cung nuhrin covo a aupi tu hna zong nih sual an phawt ngaingai hna. Biaknak dang asimi nupawl kha an fir hnu i, Islam ah an luhter tawn hna tiah an chim.


Company ah nifatin nazi 10-12 chung hawi he rian kan ṭuan. – Hakha Cherry\nCompany ah nifatin nazi 10-12 chung hawi he rian kan ṭuan.Biakinn ah zarh khat voikhat te khrihfabu pumhnak nazi 1-2 chung te kan ngei. Company ahcun COVID lak zong ah nifatin in nazi 10-12 chung hawi he rian ṭuan ah kan i thawh, nain,\nZarh khat ah voikhat nazi 1-2 chung te kan i pumhnak biakinn cu COVID ruang ah kan kharmi le pumhnak program kan canceled i a nungmi khrihfabu daidup in a um ko mi hi ruah deuh awk a si lo maw, ti ka ruat.\nKanmah pumpak duh herh ahcun COVID nih a kan dawn lo nain,Biakinn kal cu COVID kan i donhter mi zong hi ruah deuh awk a si ko lo maw, ti ka ruat hoi.\nCOVID in kan zawt ahcun inn ah a herh ning in kan i eerh hna lai. Kan dam ahcun Bawipa kan thangṭhat lai i COVID lak zong ah Bawipa rian cu ralṭha tein Kan ṭuan awk si ko lo maw, ti ka ruat.\nCun Bawipa kan thangṭhat ruang le a rian ṭuan ruang ah kan va zawt ṭhan sual ahcun inn ah kan i eerh ṭhan hna lai. Kan van dam ṭhan in Bawipa cu kan thangṭhat ṭhan hna lai i a herhmi a rian cu kan ṭuan ṭhan hna awk a si ko lo maw, ti zong ka ruat..\nCompany nih kan dam lo ahcun rian ah ra hna seh ti an kan duh lem lo. Kan dam ding an duh caah inn ah eerh an kan fial. Nain, kan dam ko ahcun rian ah fel tein Covid lak zong ah ra hna seh ti an kan duh. An Business ṭhanchoter an duh. An caah kan biapi tuk.\nKhrihfabu zong nih kan dam lo ahcun biakinn ah ra hna seh ti an kan duh lem lo. Kan dam ding an duh ve caah inn ah eerh an kan fial. Nain, kan dam ko ahcun biakinn ah fel tein Covid lak zong ah ra hna seh ti an kan duh. Pathian Pennak kauhter an duh. An caah kan biapi tuk ve.Credit-Van Neih Bik


CNA nih kap rih lo tein lungsau an i-cuhmi cungah kaa lawm. – Hakha Cherry\n2. Kawl biaknak nih hin thilnung thah an duh lo. Khiangthawng chung fikfa te hmanh that loin an chuahter tawn. Fikfa hmanh thah lo ding, a timi biaknak le miphun nih nunnak le thlarau ngei, sualnak ngei lo, mino tete 700 tluk an thah cang hna. A thongthong in an tlaih fawn hna.\n3. Bawipa mithmuh cu chim lo, Buddha an pathian mit hmuh zongah sual nganpi an tuah cang, an tuah lio, an tuah ko rih lai. Teitu an lo nain a sungmi an si. An tuhmi an zun cawk te lai lo. Anmah tu biaceih zung ah chuahpi an si ve te lai.\n4. Gideon le a ralkap nih Muko an tum tikah Bawipa nih ral vialte cu anmah le anmah kha a tukter ciammam hna i Beth-shittah tiang an zam. Bawipa tuah mi a si.\n5. Kawlralkap nih an thah, an tlaih mi hna lak ah hin ralbawi le ralkap chungkhat le hawikawm tampi an i-tel ve lai. Caan a zat tikah anmah chungah tuknak, tlaihnak le thahnak a chuak tuan ve lai.\n6. Tu lio caan ah CDM ah a lutmi hna hi nan sunghmi nan hlawh nan hmuh than dih te lai. Ram caah minthatnak an in pek rih hna lai. Har ko hmanh seh, van i hnek ko rih u.\n7. CNA nih kap rih lo tein lungsau an i-cuhmi cungah kaa lawm. Tarnu tarpa le ngakchia harnak chung in, har chin nak chung in an khamh hna a si. Kah lo awk thatlo caan zong a phan te kho men.\n8. Khuachung nungak tlangval hna caah CNA ah luh ve caan rem ngai a si. Khua chung i um sawhsawh nak cun, training kai ve le thiam ve hi a tha deuh tuk. Cozah thar aa thlen tikah cozah riantuan, Federal Army, nan si colh te lai. Cozah thar nih ralkap a lutmi cu covo tam khun in a pek te hna lai.\n9. Federal Cozah thar a chuah tikah, “Chin mi hi Kawl ralkap mi tha lo kut in a kan chuahtu nan si, nanmah nih kan uk tuah u” an ti te lai. Gideon bantuk in, “Chin mi nih kan in uk hna lai lo, Bawipa tu nih kan uk ko seh” kan ti ve te hna lai.\n10. Cozah uknak thar ah Thawngtha biatak zalong tein chim khawh asi cang lai. Darius siangpahrang nih “Ka peng chungmi dihlak nih Daniel i a Pathian cu nan tihzah lai i nan upat lai” a ti bantuk in Kawlmi vialte nih Chin mi nih an biakmi Pathian hi Pathian taktak a si ti an hngalh cang lai.Credit-Sailo Pa


Covid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti – Thechinlungnews\nCovid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti\nPosted By: hrangliankap November 21, 2020\nWorld Health Organization nih siizung I zohkhenh lio mi Covid-19 pulhri dam lo thlawpbulnak ah Remdesivir (Gilead company sermi sii) hi hmang ti lo ding a si, tiin Friday ah khan a chim. Cu hnu ah cun Prequalification list nih an ti Covid zawtnak caah kan hmang ti lai lo an ti.\nHi sii hi Covid hrirai dam lo zohkhenh nak ah ram sifakhnanih an cawk thluah mah I, Hi tii PQ list nih hmang ti lo ding ti mi cu WHO aiawhi thawng zamhtu Tarik Jasarevic nih email hmangin Reuter News a theihter, chimh hna.\nHi sii hmang ti lo ding an ti mi hi WHO nih hin mah sii hi Covid-19 I a dam lomi zohkhenh nak ah a recommend lo ti a theihter duh nak a si tiah a ti.\nRemdesivir,Veklury an ti mi hi America cozah I sii lei lutlaitu F.D.A nih Covid-19 hri rai I dam lo mi hna le pound 88 a rit mi tiang emergency- I zohkhenh nak ah hmang ding in October thla ah khan a pek I,Donald Trump-zong mah sii hi le sii dang pakhat hmangin zohkhenh a rak si cang, tiah a ti ve.\nWHO- nih hitii Redesivir Covid dam lo zohkhenh naki hmang lo ding an tinak cu hi sii hmangi dam lo I hna result a langh ning ah hi sii I an thlawpbul mi hna nih hin sii zung in tuan ah an chuak hleilo pin ah, an thih nak chance a niam hlei lo pinah ventilator zong kan hmang,hmang kan thulh hlei lo,um zia a nei tuk lo ti nak a si.\nHi sii a siamtu Gilead nih cun Remdesivir sii hi Covid ruang I dam lohna zohkhenhnak ah hmantlak a si ti ram dang dangi organisation hna thuhla zongin a lang, a tha an ti tiah a chim.\nA man atlawm ruangah tiin, cawklo le eilo hraam a tha, ralring a tha.\nBe the first to comment on "Covid-19 kong ah Ralrin pek nak, W.H.O-nih Covid I dam lo thlawpbul nak ah Remdesivir Hmang hrim Hrim lo ding tiah a ti"\nMin Aung Hlain duh ning bantuk tein Election Commission nih bia a ceih cang February 26, 2021\nAn buai tak tak ko, Democrat caah cun thawngtha bak si ko February 24, 2021\nTrump nih US Supreme Court ah nawlnak a tuah mi cohlan piak a si lo February 24, 2021\nUS cu khuaci a mui tak tak ko. Dr. Fauci bia chim mi cu thawngchia ngai si February 24, 2021\nTrump nih Democrat le Pelosi mualpho ngai in a phomh hna February 24, 2021\nTrump rian tuan mi ah, Joe Biden admin nih thangthatnak lak a tim caah an mualpho February 24, 2021